open-index/open-wikipedia-markdown huggingface dataset:
രാജൻ തിരുവോത്ത്

കോഴിക്കോട് ജില്ലയിലെ പേരാമ്പ്രയിൽ ജനനം. അച്ഛൻ തിരുവോത്ത് ഗോവിന്ദൻ വൈദ്യർ. അമ്മ പടിഞ്ഞാറേ പുത്തലത്ത് നാരായണി(മാഹീ). പേരാമ്പ്ര ജി.യു.പി സ്കൂൾ, പേരാമ്പ്ര ഹൈ സ്കൂൾ, ഗുരുവായൂരപ്പൻ കോളേജ്, എന്നിവിടങ്ങളിൽ വിദ്യാഭ്യാസം. സിവിൽ സർവീസ് അധ്യാപകനാണ്. ദീർഘകകാലം അധ്യാപകനായി ജോലി ചെയ്തു.
2008 ൽ കേരളം സംഗീത നാടക അക്കാഡമിയുടെ ഗുരുപൂജ പുരസ്‌കാരം ലഭിച്ചു, 2019 ൽ സംഗീത നാടക അക്കാഡമിയുടെ ഏറ്റവും നല്ല ഗ്രന്ഥത്തിനുള്ള അവാർഡ് ലഭിച്ചു. ഗ്രന്ഥം:- 'കാഴ്ച' ലോകനാടക ചരിത്രം. 2023 ൽ കേരളം സാഹിത്യ അക്കാഡമിയുടെ സമഗ്ര സംഭാവന ലഭിച്ചു. ഏറ്റവും നല്ല നാടക രചനയ്ക്കുള്ള പുരസ്കാരങ്ങൾ (സംസ്ഥാനതല നാടകമതസരങ്ങളിൽ) നാലുതവണ ലഭിച്ചു. 2007 ൽ ചെന്നൈയിൽ നടന്ന, കോൺഫെഡറേഷൻ ഓഫ് മലയാളീ അസോസിയേഷന്റെ അഖിലേന്ത്യ നാടകമതസരത്തിൽ ജഡ്ജായി ഇരിക്കുകയും ലോകനാടകത്തെ കുറിച്ച പ്രഭാഷണങ്ങൾ നടത്തുകയും ചെയ്തു. കാലടി സർവകലാശാലയുടെ കോഴിക്കോട് സർവകലാശാലയിലും (കണ്ണൂരിൽ വച് നടന്ന നാടക ക്യാമ്പ്) ലോകനാടകത്തെ കുറിച്ചും ആധുനിക നാടക സങ്കേതങ്ങളെക്കുറിച്ചും പ്രഭാഷണം നടത്തി. വെസ്റ്റ് ബംഗാളിൽ (കൊൽക്കത്ത) നാടക ക്യാമ്പ് നടത്തുകയും കൽക്കത്തയിൽ കേരള സംഗീത നാടക അക്കാഡമി നടത്തിയ നാടക മത്സരത്തിൽ 'പാക്കനാർപുരം' എന്ന നാടകം അവതരിപ്പിക്കുകയും ചെയ്തു. ബംഗാളിലെ ദക്ഷിണ ദിനാജ്പുർ എന്ന സ്ഥലത്തുള്ള ബ്ലാക്ക് തിയേറ്ററിൽ ആധുനിക നാടകത്തെ കുറിച് പ്രഭാഷണം നടത്തുകയും സഫ്ദർ ഹാഷ്മി നാടകോത്സവത്തിൽ സംസാരിക്കുകയും ചെയ്തു. 2024 ൽ കൽക്കട്ട മലയാളീ അസോസിയേഷൻ അദ്ദേഹത്തിന്റെ 'ചൂണ്ട' എന്ന നാടകം ശൈലജ ദാസിന്റെ സംവിധാനത്തിൽ അവതരിപ്പിക്കുകയും ചെയ്തു.

പ്രധാനകൃതികളുടെ പേര്

നോവലുകൾ:-

'കുന്തി', 'മിഴാവ്', 'ഇടങ്ങൾ', 'പെൺകനലുകൾ' കഥാസമാഹാരങ്ങൾ:- 'മഹാഭാരതകഥകളും പാക്കനാരും', 'പാഗില്ഗാച്ചും കോമാളി വിഷ്ണുവും',

നാടകങ്ങൾ:-

'താളത്രയം', 'പട്ടിയെക്കുറിച്ചൊരന്വേഷണം' , 'സങ്കടക്കസേര', 'തപാൽമുദ്ര', 'പറയിപെറ്റ പൂണൂൽ'

നാടകചരിത്രം/നാടകപഠനം:-

'നാടകൻ കണ്ണാടി നോക്കുന്നു', 'കാഴ്ച - ലോകനാടകചരിത്രം', 'നാടകം ചരിത്രത്തിന്റെ കണ്ണിൽ', 'മലയാളനാടകം ഒരു ചരിത്രവായന', 'രചനയും രംഗഭാശ്ശയും', 'നാടകരചയിതാക്കൾ- കാലത്തിന്റെ കയ്യൊപ്പ്'

സാഹിത്യപഠനം:-

'സന്ദേഹിയായ പ്രഭാചകൻ (ഓ. വി. വിജയനെക്കുറിച്ചുള്ള സമഗ്രപഠനം)', 'ശരീരം ഒരു കടത്തുവഞ്ചി (മാധവിക്കുട്ടിയെക്കുറിച്ചുള്ള സമഗ്രപഠനം)', 'കടത്തനാട്ട് മാധവിയമ്മ (സമ്പൂർണ്ണ കവിതാപാദനം)', 'വരകൾ വാക്കുകൾ (ലേഖനങ്ങൾ)', 'സമീപനങ്ങൾ (ലേഖനങ്ങൾ)', 'മഹാത്ഭുതങ്ങൾ മഹത്സ്മാരകങ്ങൾ (ലേഖനങ്ങൾ)', 'IAS മലയാളം (സമ്പൂർണ്ണ മലയാള സാഹിത്യ സാംസ്കാരിക പഠനം)', 'ഐ, IAS പാഠഭാഗങ്ങൾ (സിവിൽ സർവീസ് മലയാളം പരീക്ഷ പാഠഭാഗങ്ങൾ)'

വിവർത്തനങ്ങൾ:-

'വിദ്യാഭ്യാസത്തിൽ വിപ്ലവം (ഓഷോ)', 'നിശ്കളങ്കതയുടെ വിവേകം (ഓഷോ)', 'ആൺമക്കൾ (ഫ്രാൻസ് കാഫ്ക)', 'ഒളിവിൽനിന്നുള്ള കുരുക്കുകൾ (ടെസ്റ്റോയെവ്സ്ക്യ )', 'മരണപ്പെട്ട ഒരാൾ (ഡി.എച് ലൗറെൻസ് )', 'ഇറാനിലേക്കും ഇറാഖിലേക്കും ഉള്ള യാത്ര (രബീന്ദ്രനാഥ് ടാഗോർ)', 'എന്താണ് ഹിന്ദുമതം? (ഗാന്ധിജി)', 'സഹാലേഖകൻ (മാധവിക്കുട്ടി-രാഗം നീലാംബരി)', 'ബഷീറിന്റെ ഐരാവതങ്ങൾ (ലേഖനസമാഹാരം)'

എട്ടു പുസ്തകങ്ളുടെ സ്പോണ്സറെഡ് എഡിറ്റർ, ഇരുപതോളം റേഡിയോ നാടകങ്ങൾ, ഒരു ടെലിഫിൽം - 'ഉത്തരീയം (സംവിധാനം പി.എൻ. മേനോൻ)

ഭാര്യ: കെ.ആർ. ജയലക്ഷ്മി മക്കൾ : ടി. ആർ. ശ്രീഹര്ഷന് (ജേർണലിസ്റ്), ഡോ. ടി.ആർ. ശ്രീസൂര്യ (അസിസ്റ്റന്റ് പ്രൊഫസ്സർ, കാലിക്കറ്റ് യൂണിവേഴ്സിറ്റി) മരുമക്കൾ  : സ്മിത സി. , ബിജിൻ കൃഷ്ണ IAS പേരക്കുട്ടികൾ : ഗോവർധൻ മാധവം, യാഷാ യാനെറ്റ, അഗ്നിവേശ് കേശവം.

വിലാസം: തിരുവോത് (വീട്), PO പേരാമ്പ്ര, കോഴിക്കോട് ജില്ലാ, പിൻ.673523 ,

മൊബൈൽ: 9446473850 ,
ജനീവ കരാർ

വലത്ത്‌|ലഘുചിത്രം| ഒറ്റ പേജിലുള്ള യഥാർത്ഥ പ്രമാണം, 1864 |217x217ബിന്ദു
ഒരു യുദ്ധസമയത്ത് ആളുകളോട് എങ്ങനെ പെരുമാറണമെന്ന് വിശദീകരിക്കുന്ന അന്താരാഷ്ട്ര നിയമങ്ങളുടെ ഒരു കൂട്ടമാണ് **ജനീവ കരാർ**. സംരക്ഷിക്കാനും അവരോട് മാനുഷികമായും ബഹുമാനത്തോടെയും പെരുമാറുന്നുവെന്ന് ഉറപ്പാക്കുവാനും ഈ കരാർ ലക്ഷ്യമിടുന്നു. പിടിക്കപ്പെടുന്ന സൈനികരെ പീഡിപ്പിക്കരുതെന്നും മുറിവേറ്റവരെ പരിചരിക്കണമെന്നും സാധാരണക്കാരെ അപകടത്തിൽ നിന്ന് സംരക്ഷിക്കണമെന്നും ജനീവ കരാർ ഉറപ്പുവരുത്തന്നു. ഏറ്റുമുട്ടലുളിൽ പോലും എല്ലാവരോടും മാനുഷികമായി പെരുമാറുന്നുവെന്ന് ഉറപ്പാക്കാനാണ് ഈ നിയമങ്ങൾ രൂപകൽപ്പന ചെയ്തിരിക്കുന്നത്.

## അവലംബം


വർഗ്ഗം:Articles containing French-language text
വർഗ്ഗം:കരാറുകൾ
വർഗ്ഗം:ഉടമ്പടികൾ
ഹിബ്ലേയ ഐബിഡിയാസ്

ഹിബ്ലൈഡേ  കുടുംബത്തിലെ ഒരു നിശാശലഭമാണ് ഹിബ്ലേയ ഐബിഡിയാസ്. ഓസ്ട്രേലിയിലെ  ന്യൂ സൗത്ത്  വെയിൽസിലാണ് ഇത് കാണപ്പെടുന്നത്.

ലാർവകൾ പണ്ടോറിയ ജാസ്മിനോയ്ഡ് *(Pandorea jasminoides)* ഭക്ഷിക്കുന്നതായി രേഖപ്പെടുത്തിയിട്ടുണ്ട്.

## പര്യായപദങ്ങൾ
ഓസ്‌ട്രേലിയൻ ഫൗണൽ ഡയറക്‌ടറി ഈ ഇനത്തിൻ്റെ പര്യായമായി ഹിബ്ലേയ ജോയ്‌സിയെ പട്ടികപ്പെടുത്തിയിട്ടുണ്ട്, എന്നാൽ ഗ്ലോബൽ ലെപിഡോപ്റ്റെറ നെയിംസ് ഇൻഡക്‌സ് പ്രകാരം ഇത് ഒരു പൂർണ്ണ ഇനമായി പട്ടികപ്പെടുത്തിയിരിക്കുന്നു.ഗ്ലോബൽ ലെപിഡോപ്റ്റെറ നെയിംസ് ഇൻഡക്‌സ്  ഹിബ്ലേയ ക്രൂൻ്റയെ ഹിബ്ലേയ ജോയ്‌സിയുടെ പര്യായമായി പട്ടികപ്പെടുത്തുന്നു.

## അവലംബം


↵

വർഗ്ഗം:1902-ൽ വിവരിച്ച നിശാശലഭങ്ങൾ
വർഗ്ഗം:ഹിബ്ലൈഡേ
ഗ്ലൈഫോഡസ് സീസാലിസ്

ക്രാംബിഡേ കുടുംബത്തിലെ ഒരു നിശാശലഭമാണ് ഗ്ലൈഫോഡ്സ് സീസാലിസ്. 1859ൽ ഫ്രാൻസിസ് വാക്കർ ഇത് വിവരിച്ചു. ശ്രീലങ്ക, ഇന്ത്യ, മ്യാൻമർ, ആൻഡമാൻ ദ്വീപുകൾ, ന്യൂ ഗിനിയ, ബംഗ്ലാദേശ്, ഫിജി, ഹോങ്കോംഗ്, തായ്ലൻഡ്, ഓസ്ട്രേലിയ   (ക്വീൻസ് ലാൻഡ്)   എന്നിവിടങ്ങളിൽ ഇത് കാണപ്പെടുന്നു.

*ആർട്ടോകാർപസ് റിഗിഡ*, *ഫൈക്കസ് കാരിക്ക*, ആർട്ടോക്കാർപസ് എലാസ്റ്റിക്ക, ആർട്ടോക്കാർപസ്    ഹെറ്റെറോഫില്ലസ് എന്നിവയുൾപ്പെടെ മൊറേസി കുടുംബത്തിൽ പെട്ട ഒരുകൂട്ടം സസ്യങ്ങളെ ഈ  ശലഭ ലാർവകൾ ഭക്ഷണമാക്കുന്നു. അതിനാൽ ജാക്ക്ഫ്രൂട്ട് ഷൂട്ട് ബോറർ എന്നും ഇവയെ വിളിക്കാറുണ്ട്. നിയോട്രോപിക്സിൽ കൂടുതലായി കണ്ടുവരുന്ന, കുക്കർബിറ്റേസീയിലെ സസ്യങ്ങളെ ഭക്ഷിക്കുന്ന *ഡയഫാനിയ* ജനുസ്സിൽ ഗ്ലൈഫോഡസ് സീസാലിസിനെ ഉൾപ്പെടുത്തിയതായി കാണുന്നു

## അവലംബങ്ങൾ


വർഗ്ഗം:ഗ്ലൈഫോഡസ്
വർഗ്ഗം:1859 ഇൽ വിവരിക്കപ്പെട്ട നിശാശലഭം
ആട്ടം

2023ൽ പുറത്തിറങ്ങിയ മലയാളം ഡ്രാമ ത്രില്ലർ ചിത്രമാണ് ***ആട്ടം***. ആനന്ദ് ഏകർഷിയാണ് ഈ സിനിമയുടെ രചനയും സംവിധാനവും നിർവഹിച്ചിരിക്കുന്നത്. ജോയ് മൂവി പ്രൊഡക്ഷൻസിന്റെ ബാനറിൽ അജിത് ജോയ് ആണ് ഈ ചിത്രം നിർമ്മിച്ചത്. 

ലോസ് ഏഞ്ചൽസിലെ ഇന്ത്യൻ ഫിലിം ഫെസ്റ്റിവലിൽ 2023 ലെ ഗ്രാൻഡ് ജൂറി അവാർഡ് ഈ ചിത്രം നേടി. ഗോവയിൽ നടന്ന 54-ാമത് ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യയുടെ ഉദ്ഘാടന ഫീച്ചർ ഫിലിമായി ഇത് തിരഞ്ഞെടുക്കപ്പെട്ടു. 70-ാമത് ദേശീയ ചലച്ചിത്ര അവാർഡിൽ മികച്ച ചിത്രമായി ആട്ടം തെരഞ്ഞെടുക്കപ്പെട്ടു.

## കഥാസാരം
അരങ്ങ് എന്ന നാടകസംഘത്തിന്റെ ഒരു നാടകാവതരണത്തിനു ശേഷം ഒരു പാർട്ടി നടക്കുന്നു. രാത്രിയിലെ പാർട്ടിക്ക് ശേഷം, അവരുടെ ഏക നടിയായ അഞ്ജലിയെ ഉറക്കത്തിനിടയിൽ സംഘത്തിലെ പന്ത്രണ്ട് പുരുഷന്മാരിൽ ഒരാൾ കയറി പിടിക്കുന്നു. ഈ സംഭവത്തെ തുടർന്ന് പ്രധാന പ്രതിയെന്നു സംശയിക്കുന്ന ഹരി എന്ന നടനൊഴികെ നാടകസംഘത്തിലെ ബാക്കി എല്ലാവരും തമ്മിൽ ഒരു അടിയന്തര കൂടിക്കാഴ്ച നടത്തുന്നു. സംഘത്തിൽ നിന്നും ഹരിയെ പുറത്താക്കുന്ന കാര്യത്തിൽ സമവായത്തിലെത്താൻ ശ്രമിക്കുമ്പോൾ, ഈ സംഭവത്തിനു പിന്നിലെ വിവിധ കഥകൾ അനാവരണം ചെയ്യപ്പെടുകയും കൂടുതൽ സംശയങ്ങൾ ഉയരുകയും കോലാഹലങ്ങൾ ഉണ്ടാകുകയും ചെയ്യുന്നു. ഇതുമൂലം അഞ്ജലിയുടെ നില പരുങ്ങലിലാവുകയും കൂടുതൽ കലുഷിതമായ തുടർസംഭവങ്ങൾ ഉണ്ടാവുകയും ചെയ്യുന്നു.

## അഭിനേതാക്കൾ
* സറീൻ ഷിഹാബ് - അഞ്ജലി
* വിനയ് ഫോർട്ട്  - വിനയ്
* കലാഭവൻ ഷാജോൺ - ഹരി
* അജി തിരുവാങ്കുളം - അജി
* ജോളി ആന്റണി - ജോളി
* മദൻ ബാബു - മദൻ
* നന്ദൻ ഉണ്ണി - നന്ദൻ
* പ്രശാന്ത് മാധവൻ - പ്രശാന്ത്
* സന്തോഷ് മുരളി - സന്തോഷ്
* സന്തോഷ് പിറവം - സന്തോഷ്
* സെൽവരാജ് രാഘവൻ - സെൽവരാജ്
* സിജിൻ സിജീഷ് - സിജിൻ
* സുധീ‍ർ ബാബു - സുധീർ

## റിലീസ്
ഐഎഫ്എഫ്എൽഎ, ഐഎഫ്എഫ്ഐ, ഐഎഫ്എഫ്കെ എന്നിവയിൽ പ്രദർശിപ്പിച്ച ശേഷം, പ്രേക്ഷകരിൽ നിന്നും നിരൂപകരിൽ നിന്നും പ്രശംസ പിടിച്ചുപറ്റി 2024 ജനുവരി 5 ന് *ആട്ടം* തിയേറ്ററുകളിൽ പുറത്തിറങ്ങി.

## പുരസ്കാരങ്ങൾ

## അവലംബങ്ങൾ

## ഇതും കാണുക
ആനന്ദ് ഏകർഷി

## പുറത്തേക്കുള്ള കണ്ണികൾ

* 

വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിവേചനങ്ങളെ കുറിച്ചുള്ള ചലച്ചിത്രങ്ങൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
ആനന്ദ് ഏകർഷി

ആദ്യ സംവിധാന സംരംഭമായ ആട്ടത്തിലൂടെ മികച്ച ചലച്ചിത്രത്തിനുള്ള ദേശീയ പുരസ്കാരം നേടിയ മലയാള സംവിധായകനാണ് **ആനന്ദ് ഏകർഷി**.

## ആദ്യകാല ജീവിതവും വിദ്യാഭ്യാസവും
ആനന്ദ് ഏകർഷി ജനിച്ചത് കേരളത്തിലാണ്. നാടകത്തോടും അഭിനയത്തോടുമുള്ള അദ്ദേഹത്തിന്റെ താൽപര്യം 10-ാം വയസ്സിൽ ആരംഭിച്ചു. കൊച്ചി ആസ്ഥാനമായുള്ള നാടകസംഘമായ ലോകധർമ്മിയുമായുള്ള ഇടപെടലാണ് അദ്ദേഹം തന്റെ ആഖ്യാന ശൈലിയെ വിശേഷിപ്പിക്കുന്നത്. കമ്മ്യൂണിക്കേറ്റീവ് ഇംഗ്ലീഷിൽ ബിരുദവും സൈക്കോളജിയിൽ ബിരുദാനന്തര ബിരുദവും നേടിയിട്ടുണ്ട് .

## കരിയർ
സിനിമയിലൂടെ തൻ്റെ വ്യക്തിമുദ്ര പതിപ്പിക്കുന്നതിനുമുമ്പ് ആനന്ദ് ഏകർഷി മലയാളത്തിലെ വിവിധ ഹ്രസ്വചിത്രങ്ങളിലും മ്യൂസിക് വീഡിയോകളിലും പ്രവർത്തിച്ചിരുന്നു. ചലച്ചിത്ര നിർമ്മാതാവായ ഇംതിയാസ് അലിയുടെ മാർഗനിർദേശപ്രകാരം അദ്ദേഹത്തിന്റെ കൂടെ ഹ്രസ്വകാല പ്രവർത്തനവും ഉണ്ടായിരുന്നു.

### സംവിധായക അരങ്ങേറ്റംഃ ''ആട്ടം''
ഇന്ത്യയിലെ 70-ാമത് ദേശീയ ചലച്ചിത്ര അവാർഡുകളിൽ മികച്ച ചലച്ചിത്രത്തിനുളള അവാർഡ് നേടിയ ആട്ടം എന്ന ചിത്രത്തിലൂടെയാണ് ഏകർഷി സംവിധായകനായി അരങ്ങേറ്റം കുറിച്ചത്.

## പുരസ്കാരങ്ങൾ

## ഇതും കാണുക

* *[[ആട്ടം]]*

## അവലംബങ്ങൾ


## പുറത്തേക്കുള്ള കണ്ണികൾ
* 
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രസംവിധായകർ
ത്രിശങ്കു

2023ൽ പുറത്തിറങ്ങിയ ഒരു മലയാള ഭാഷാ റൊമാന്റിക് കോമഡി ചിത്രമാണ് ***ത്രിശങ്കു***. അച്യുത വിനായകാണ് ഈ സിനിമയുടെ രചനയും സംവിധാനവും നിർവഹിച്ചിരിക്കുന്നത്.  അർജുൻ അശോകൻ, അന്ന ബെൻ എന്നിവർക്കൊപ്പം സുരേഷ് കൃഷ്ണ, സറിൻ ഷിഹാബ്, നന്ദു, ഫാഹിം സഫർ, ശിവ ഹരിഹരൻ എന്നിവർ സഹതാരങ്ങളായി അഭിനയിച്ചിട്ടുണ്ട്.

## കഥാസാരം
കമിതാക്കളായ സേതുവും മേഘയും ഒളിച്ചോടാൻ പദ്ധതിയിടുന്നു. എന്നാൽ അതേദിവസം സേതുവിന്റെ സഹോദരിയും ഒളിച്ചോടുന്നു. അതുകൊണ്ട് ഇവരുടെ ഒളിച്ചോട്ടം നടക്കാതാവുന്നു. സേതു സഹോദരിയെ തിരഞ്ഞ് പുറപ്പെടുന്നു. എന്നാൽ മേഘയ്ക്ക് സേതുവിന്റെ കൂടെ പോവുകയല്ലാതെ വേറെ മാർഗ്ഗമില്ലാതാവുന്നു. സേതു അമ്മാവന്മാരോടും മേഘയോടുമൊപ്പം സഹോദരിയെ തിരിച്ചെത്തിക്കാനായി ശ്രമിക്കുന്നു.

## അഭിനേതാക്കൾ
* അർജുൻ അശോകൻ - സേതു നായർ
* അന്ന ബെൻ - മേഘ
* സുരേഷ് കൃഷ്ണ - ബിജു നായർ, സേതുവിന്റെ അമ്മാവൻ
* നന്ദു - ചന്ദ്രശേഖരൻ നായർ, സേതുവിന്റെ അമ്മാവൻ 
* കൃഷ്ണകുമാർ - റോബിൻ, മേഘയുടെ അച്ഛൻ
* ടി. ജി. രവി - സേതുവിന്റെ അപ്പൂപ്പൻ
* സറീൻ ഷിഹാബ് - സുമി നായർ, സേതുവിന്റെ സഹോദരി
* ബാലാജി ശർമ - സിഐ ലക്ഷ്മണൻ
* ഫാഹിം സഫർ - ഫ്രാങ്കോ
* ശിവ ഹരിഹരൻ - അലക്സ്
* ബാലാജി മോഹൻ - അതിഥി വേഷം

## ചിത്രീകരണം
മാച്ച് ബോക്സ് ഷോട്ട്സിലെ സഞ്ജയ് റൌത്രെയും സരിത പാട്ടീലും ലാകുന പിക്ചേഴ്സിന്റെ വിഷ്ണു ശ്യാമപ്രസാദ്, ക്ലോക്ക് ടവർ പിക്ചേഴ്സിന്റെ ഗായത്രി എം എന്നിവർ  ചേർന്നാണ് ചിത്രം നിർമ്മിച്ചിരുന്നത്. ചിത്രത്തിന്റെ ഛായാഗ്രഹണം ജയഷ് മോഹൻ, അജ്മൽ സാബു എന്നിവർ നിർവ്വഹിച്ചു. ചിത്രത്തിന്റെ എഡിറ്റിംഗ് രാകേഷ് ചെറുമന്ദമാണ്. 2023 ഏപ്രിൽ 19 ന് ചിത്രത്തിന്റെ ടീസറും പുറത്തിറങ്ങി 2023 മെയ് 2 ന്  ട്രെയിലറും പുറത്തിറങ്ങി. 

## സംഗീതം
ജയ് ഉണ്ണിത്താനാണ് ചിത്രത്തിന് സംഗീതം നൽകിയിരിക്കുന്നത്. .
 

## റിലീസ്
2023 മെയ് 26നാണ് ചിത്രം പുറത്തിറങ്ങിയത്.

"കമിതാക്കൾ തമ്മിലുള്ള വികാരങ്ങൾ കൂടുതൽ പ്രതിഫലിപ്പിച്ചിരുന്നുവെങ്കിൽ' തൃശങ്കു' കൂടുതൽ നല്ല ചിത്രമായിരുന്നേനേ" എന്ന് *ഓൺമനോറമ* പ്രിൻസി അലക്സാണ്ടർ എഴുതി. "അന്ന ബെൻ-അർജുൻ അശോകൻ ചിത്രം പാരമ്പര്യവാദികളെ കളിയാക്കുന്ന ഒരു രസകരമായ യാത്രയാണ്" എന്ന് ദി ഹിന്ദുവിലെ എസ്. ആർ. പ്രവീൺ എഴുതി. ഫസ്റ്റ് പോസ്റ്റിലെ അന്ന എം. എം. വെറ്റിക്കാഡ് 5 ൽ 2.75 നക്ഷത്രങ്ങൾ നൽകി, "തൃശങ്കുവിന്റെ ഏറ്റവും മികച്ച കഥാപാത്രങ്ങൾ യാഥാസ്ഥിതിക മതവാദിയും ജാതീയവാദിയുമായ ചന്ദ്രനാണ്" 

## പരാമർശങ്ങൾ

## ബാഹ്യ ലിങ്കുകൾ

* 
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
മോക്ഷ

ബംഗാളി, തെലുങ്ക്, മലയാളം സിനിമകളിൽ അഭിനയിക്കുന്ന ഒരു ഇന്ത്യൻ ചലച്ചിത്രനടിയാണ് **മോക്ഷ**. നീത്തോൺ നേനു (2023), ഐ ഹേറ്റ് യു (2024) എന്നീ ചിത്രങ്ങളിലെ അഭിനയത്തിന് മോക്ഷ അറിയപ്പെടുന്നു. കള്ളനും ഭഗവതിയും എന്ന മലയാള ചിത്രത്തിൽ മോക്ഷ ഒരു ടൈറ്റിൽ റോൾ ചെയ്തിരുന്നു. ഈ ചിത്രത്തിൽ ഭഗവതി എന്ന പ്രധാന വേഷത്തിൽ അഭിനയിച്ചു. ചിത്രം 2023 മാർച്ച് 31ന് പുറത്തിറങ്ങി. ഫിൽട്ടർ കോഫി ലിക്കർ ചാ ആയിരുന്നു മോക്ഷയുടെ ആദ്യ ചലച്ചിത്രം. ബംഗാളി ചിത്രമായ കർമ്മയിലെ മോക്ഷയുടെ വേഷം ശ്രദ്ധിക്കപ്പെട്ടു.

## ആദ്യകാല ജീവിതം
മോക്ഷയുടെ യഥാർത്ഥ പേര് പ്രീത സെൻഗുപ്ത എന്നാണ്. പശ്ചിമ ബംഗാളിലെ കൊൽക്കത്തയിലെ ബരാക്പൂരിൽ ജനിച്ച മോക്ഷ ബംഗാളി ചലച്ചിത്രരംഗത്ത് തന്റെ അഭിനയ ജീവിതം ആരംഭിച്ചു. ഡഗ്ലസ് മെമ്മോറിയൽ ഹയർ സെക്കൻഡറി സ്കൂളിൽ വിദ്യാഭ്യാസം ആരംഭിച്ച മോക്ഷ പിന്നീട് കൊൽക്കത്തയിലെ അശുതോഷ് കോളേജിൽ നിന്ന് സൈക്കോളജിയിൽ ബിഎസ്സി ബിരുദം നേടി. ബാരക്പൂരിലെ സെന്റ് അഗസ്റ്റിൻസ് ഡേ സ്കൂളിലെ അധ്യാപികയായിരുന്നു മോക്ഷ.

## കരിയർ
ബംഗാളി ചലച്ചിത്രമേഖലയിലാണ് അവർ അഭിനയ ജീവിതം ആരംഭിച്ചത്. കരിയറിന്റെ ആദ്യകാലങ്ങളിൽ, *ഫിൽട്ടർ കോഫി ലിക്കർ ചാ,* സ്വിറ്റ്സർലൻഡ് തുടങ്ങിയ ചിത്രങ്ങളിൽ അഭിനയിച്ചു . * ബംഗാളി ചിത്രമായ കർമ്മ* (2020) എന്ന ചിത്രത്തിലെ നായികാ വേഷം ലഭിക്കുന്നതുവരെ അവർ സഹകഥാപാത്രങ്ങളിൽ തുടർന്നു . തുടർന്ന് ബംഗാളി ചിത്രമായ *ഷോർഷെഫൂളിൽ* മറ്റൊരു പ്രധാന വേഷം ചെയ്തു .  2022-ൽ, മന്ത്രവാദത്തെ അടിസ്ഥാനമാക്കിയുള്ള ഒരു തമിഴ് ചിത്രമായ *യേവൽ എന്ന സൈക്കോളജിക്കൽ* ത്രില്ലറിൽ അവർ പ്രധാന വേഷം ചെയ്തു .  അതേ വർഷം, *ലക്കി ലക്ഷ്മൺ* എന്ന തെലുങ്ക് നാടകത്തിൽ അവർ അഭിനയിച്ചു. "ശ്രേയയായി അഭിനയിച്ച മോക്ഷ, ഒരു യഥാർത്ഥ കാമുകിയെ നന്നായി അവതരിപ്പിച്ചു" എന്ന് *ദി ടൈംസ് ഓഫ് ഇന്ത്യയിലെ* നിരൂപകൻ എഴുതി. 

2023-ൽ പുറത്തിറങ്ങിയ തെലുങ്ക് റൊമാന്റിക് നാടകമായ *നീതോനെ നേനുവിൽ* , സീത എന്ന കഥാപാത്രത്തെയാണ് അവർ അവതരിപ്പിച്ചത്. "മോക്ഷ തന്റെ അഭിനയത്തിലൂടെ ഒരു നല്ല മതിപ്പ് സൃഷ്ടിക്കുന്നു" എന്ന് *ദി ഹാൻസ് ഇന്ത്യയിലെ ഒരു നിരൂപകൻ അഭിപ്രായപ്പെട്ടു.*  ഈസ്റ്റ് കോസ്റ്റ് വിജയൻ സംവിധാനം ചെയ്ത തന്റെ ആദ്യ മലയാള ചിത്രമായ *കല്ലനും ഭഗവതിയും* (2023) എന്ന ചിത്രത്തിലേക്ക് മോക്ഷ ഓഡിഷനിൽ പങ്കെടുക്കുകയും തിരഞ്ഞെടുക്കപ്പെടുകയും ചെയ്തു, അതിൽ ഭഗവതി എന്ന ടൈറ്റിൽ റോളിൽ അഭിനയിച്ചു .  അവരുടെ അവലോകനത്തിൽ, *ഓൺമനോരമ* "ടൈറ്റിൽ കഥാപാത്രത്തിലെ അതിശയകരമായ പ്രകടനത്തിന്" അവരെ പ്രശംസിച്ചു.  

*2024-ൽ, തെലുങ്ക് റൊമാന്റിക് ത്രില്ലറായ ഐ ഹേറ്റ് യു* എന്ന സിനിമയിൽ അവർ നായികാ വേഷം ചെയ്തു .  ചിലുകുരി ആകാശ് റെഡ്ഡി സംവിധാനം ചെയ്ത തന്റെ രണ്ടാമത്തെ തെലുങ്ക് ചിത്രമായ *അലനാതി രാംചന്ദ്രുഡു* (2024) എന്ന റൊമാന്റിക് ഡ്രാമയിലും അവർ നായികാ വേഷം ചെയ്തു . * ചിത്തിനി* (2024) എന്ന ഹൊറർ ചിത്രത്തിൽ അവർ വീണ്ടും ഈസ്റ്റ് കോസ്റ്റ് വിജയനുമായി സഹകരിച്ചു .  ഒരു ദുഷ്ടാത്മാവിന്റെ ടൈറ്റിൽ വേഷം അവർ ചെയ്തു. 

## സ്വകാര്യ ജീവിതം
മോക്ഷ ഒരു ഹിന്ദുവാണ് .  2024 ഓഗസ്റ്റിൽ, 2024 ലെ കൊൽക്കത്ത ബലാത്സംഗത്തിനും കൊലപാതകത്തിനുമെതിരായ പ്രതിഷേധത്തിന് ഐക്യദാർഢ്യം പ്രഖ്യാപിക്കുന്നതിനായി കൊൽക്കത്തയിലെ സന്തോഷ്പൂരിൽ കവി കാസി നസ്രുൾ ഇസ്ലാമിന്റെ ഒരു ഗാനത്തിന് അവർ തെരുവ് നൃത്തം ചെയ്തു . ഇത് സോഷ്യൽ മീഡിയ പ്ലാറ്റ്‌ഫോമുകളിൽ വൈറലായി.

## ചലച്ചിത്രങ്ങൾ

### ടെലിവിഷൻ

## അവലംബങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
പൂജ ചിത്ഗോപേക്കർ

**പൂജാ ചിത്ഗോപേക്കർ** (ജനനം 1985) ഒരു ഇന്ത്യൻ ഡോക്ടറും മോഡലും സൗന്ദര്യമത്സര ടൈറ്റിൽ ഹോൾഡറുമാണ്. അവർ നവംബർ 11 ന് നടന്ന അന്താരാഷ്ട്ര മിസ്സ് എർത്ത് 2007 സൗന്ദര്യമത്സരത്തിൽ ഇന്ത്യയെ പ്രതിനിധീകരിച്ചു. അവർ പിന്നീട് 2007-ൽ മിസ് എർത്ത് എയർ ആയിത്തീർന്നു. 
അവർ ആദ്യ റണ്ണറപ്പിന് തുല്യമാണ്. ഓക്ക്‌ലൻഡിലെ പെൺകുട്ടികൾക്കായുള്ള രൂപത സ്‌കൂൾ എന്ന മുൻനിര സ്വകാര്യ സ്‌കൂളിലാണ് അവർ പീന്നീട് പോയത്.

മുംബൈയിൽ ഫെമിന ഇന്ത്യ വർഷം തോറും നൽകുന്ന മൂന്ന് കിരീടങ്ങളിലൊന്നായ മിസ് ഇന്ത്യ എർത്ത് അവർ നേടി. മറ്റ് രണ്ട് കിരീടങ്ങൾ പൂജ ഗുപ്ത മിസ് ഇന്ത്യ യൂണിവേഴ്‌സിനും സാറാ ജെയ്ൻ ഡയസ് മിസ് ഇന്ത്യ വേൾഡിനും ലഭിച്ചു. 2006 ലെ മിസ് എർത്തിൽ ഫസ്റ്റ് റണ്ണറപ്പായ അമൃത പട്കി അവരെ കിരീടമണിയിച്ചു. അമൃതയെപ്പോലെ മിസ് എർത്ത് മത്സരത്തിൽ അവരും ഫസ്റ്റ് റണ്ണറപ്പായി.

പൂജ 2011-ൽ ഓക്ക്‌ലാൻഡ് യൂണിവേഴ്‌സിറ്റിയിൽ നിന്ന് എംഡിക്ക് ആനുപാതികമായി മെഡിസിൻ ആൻ്റ് സർജറി ബിരുദം നേടി.

2011 ജനുവരി 7-ന് ചിക്കാഗോ IL-ൽ ജോലി ചെയ്യുന്ന എവിജി അഡ്വാൻസ്ഡ് ടെക്നോളജീസിൻ്റെ വൈസ് ചെയർമാൻ വിക്രം കുമാറുമായി പൂജ വിവാഹിതയായി. അവരുടെ വിവാഹം ന്യൂസിലാൻഡിലെ ഓക്ക്‌ലൻഡിലാണ് നടന്നത്. പൂജ നിലവിൽ ചിക്കാഗോയിലെ മെഡിക്കൽ ഡെർമറ്റോളജി അസോസിയേറ്റ്സിൽ ഡെർമറ്റോളജിസ്റ്റും മോസ് സർജനുമാണ്.

## ബാഹ്യ ലിങ്കുകൾ
* Miss Earth official website
* Miss India - Official website 
* Miss India - Profile 
* Indiatimes - Profile 
## അവലംബം
സയാലി ഭഗത്

**സയാലി ഭഗത്** ഒരു ഇന്ത്യൻ അഭിനേത്രിയും സൗന്ദര്യമത്സര ടൈറ്റിൽ ഹോൾഡറുമാണ്. 2004 ൽ ഫെമിന മിസ് ഇന്ത്യ വേൾഡ് കിരീടം നേടിയ അവർ മിസ് വേൾഡിൽ ഇന്ത്യയെ പ്രതിനിധീകരിച്ചു.

## ആദ്യകാല ജീവിതം
അവർ നാസിക്കിലെ ഫ്രവാഷി അക്കാദമിയിലാണ് പഠിച്ചത്. അവർ അൽകേഷ് ദിനേശ് മോഡി ഇൻസ്റ്റിറ്റ്യൂട്ട് ഫോർ ഫിനാൻഷ്യൽ ആൻഡ് മാനേജ്‌മെൻ്റ് സ്റ്റഡീസിൽ നിന്ന് ബിഎംഎസിൽ (ബാച്ചിലർ ഓഫ് മാനേജ്‌മെൻ്റ് സ്റ്റഡീസ്) ബിരുദം പൂർത്തിയാക്കി.

## കരിയർ
അവരുടെ പ്രാരംഭ മോഡലിംഗ് അസൈൻമെൻ്റുകൾ Dentzz, SNDT കോളേജ് ഷോ, സ്വരോവ്സ്കി ജെംസ് ഫാഷൻ ഷോ എന്നിവയ്ക്കായിരുന്നു. ദി ട്രെയിൻ: സം ലൈൻസ് ഷുഡ് നെവർ ബി ക്രോസ്ഡ് ആയിരുന്നു അവരുടെ ആദ്യ ഹിന്ദി ചിത്രം. ഇമ്രാൻ ഹാഷ്മിയും ഗീത ബസ്രയും ഈ ചലച്ചിത്രത്തിൽ അഭിനയിച്ചിട്ടുണ്ട്. 2007 ജൂലൈ 8 നാണ് ഈ ചിത്രം പുറത്തിറങ്ങിയത്. സിംഗപ്പൂരിൽ നിന്നുള്ള ഒരു പത്രപ്രവർത്തകയായും അവർ അഭിനയിച്ചിട്ടുണ്ട്. എംടിവി ബക്ര എന്ന ഷോയിൽ ഇന്ത്യൻ ക്രിക്കറ്റ് താരം രാഹുൽ ദ്രാവിഡുമായി അഭിമുഖം നടത്തുന്നതായി അവർ അഭിനയിച്ചു. 2009-ൽ അവർ ജാവേദ് ജാഫ്രിയ്‌ക്കൊപ്പം പേയിംഗ് ഗസ്റ്റ്‌സ് എന്ന ഹിന്ദി സിനിമയിൽ അഭിനയിച്ചു.

## വ്യക്തി ജീവിതം
പാകിസ്ഥാൻ ക്രിക്കറ്റ് താരം ഷൊയ്ബ് മാലിക്കുമായി ഭഗത് കുറച്ചുകാലം ഡേറ്റ് ചെയ്തിരുന്നു. 2013 ഡിസംബർ 10-ന് അവർ ഹരിയാന ആസ്ഥാനമായുള്ള വ്യവസായിയായ നവനീത് പ്രതാപ് സിംഗ് യാദവിനെ വിവാഹം കഴിച്ചു.

## ബാഹ്യ ലിങ്കുകൾ

* 

## അവലംബം
അൽത്താഫ് സലീം

പ്രധാനമായി മലയാള സിനിമയിൽ പ്രവർത്തിക്കുന്ന ഒരു ഇന്ത്യൻ ചലച്ചിത്ര സംവിധായകനും നടനുമാണ് **അൽത്താഫ് സലീം**. ഞണ്ടുകളുടെ നാട്ടിൽ ഒരിടവേള എന്ന ചലച്ചിത്രം സംവിധാനം ചെയ്തതിലൂടെയാണ് അദ്ദേഹം അറിയപ്പെടുന്നത്., ഈ 2025 ൽ ഓണം റിലീസ് ആയി ഇറങ്ങിയ ഓടും കുതിര, ചാടും കുതിര എന്ന ചിത്രത്തിന്റെ സംവിധായകനും അൽത്താഫ് സലിം ആയിരുന്നു, ചിത്രം ബോക്സ്ഓഫീസിൽ വലിയ വിജയം ആയിരുന്നില്ല

## കരിയർ
2015 ൽ *[[പ്രേമം (ചലച്ചിത്രം)|പ്രേമം]]* എന്ന ചിത്രത്തിലെ ജഹാംഗീറായിട്ടാണ് അൽത്താഫ് തന്റെ കരിയർ ആരംഭിച്ചത്. 2017ൽ അൽത്താഫ് സംവിധാനം ചെയ്ത ഞണ്ടുകളുടെ നാട്ടിൽ ഒരിടവേള ബോക്സ് ഓഫീസിൽ വൻ വിജയമായി.

2024 ൽ, 2024 ലെ റൊമാന്റിക് കോമഡി ചിത്രമായ പ്രേമലുവിലെ അഭിനയത്തിലൂടെയാണ് അൽത്താഫ് കൂടുതൽ അറിയപ്പെടുന്നത്.

## ചലച്ചിത്രങ്ങൾ

### സംവിധായകൻ

### നടൻ

## പരാമർശങ്ങൾ

## ബാഹ്യ ലിങ്കുകൾ

* 
വർഗ്ഗം:മലയാളചലച്ചിത്രനടന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്രസംവിധായകർ
സറിൻ ഷിഹാബ്

മലയാളം, ഹിന്ദി എന്നീ ഭാഷകളിലെ സിനിമകൾ, ടെലിവിഷൻ ഷോകൾ എന്നിവയിൽ പ്രത്യക്ഷപ്പെടുന്ന ഒരു ഇന്ത്യൻ നടിയാണ് **സരിൻ ഷിഹാബ്**. 2019 ലെ സ്പൈ ത്രില്ലർ പരമ്പരയായ ദി ഫാമിലി മാൻ എന്ന പരമ്പരയിലെ ബ്രേക്ക്ഔട്ട് റോളിലൂടെ സറീൻ പ്രശസ്തയായി. ആ ഷോയുടെ ഇതിവൃത്തത്തിൽ നിർണായകമായ നഴ്സായ സഹായ മേരിയായി അഭിനയിച്ചു. ആനന്ദ് ഏകർഷി സംവിധാനം ചെയ്ത ആട്ടം എന്ന സിനിമയിലെ അഭിനയത്തിന് കേരള ഫിലിം ക്രിട്ടിക്സ് അസോസിയേഷന്റെ 2023ലെ മികച്ച നടിക്കുള്ള പുരസ്കാരം സറീന് ലഭിച്ചു.

## ആദ്യകാല ജീവിതം
ഉത്തർപ്രദേശിൽ ജനിച്ച സറീൻ വ്യോമസേനയിലെ പിതാവിന്റെ ജോലിയിലെ മാറ്റം കാരണം അസം, കർണാടക, തമിഴ്നാട് തുടങ്ങിയ സംസ്ഥാനങ്ങളിൽ മാറി മാറി താമസിച്ചു. സറീൻ വായിക്കാനും എഴുതാനും പഠിച്ച ആദ്യ ഭാഷ ഹിന്ദിയായിരുന്നു. എം. എ ഇംഗ്ലീഷിൽ അഞ്ച് വർഷം നീണ്ടുനിൽക്കുന്ന സംയോജിത പ്രോഗ്രാമിനായി മദ്രാസ് ഐ. ഐ. ടിയിൽ ചേർന്നു, ഭാഷയോടും സാഹിത്യത്തോടുമുള്ള സറീനിന്റെ അഭിനിവേശം വർദ്ധിക്കുകയും പിന്നീട് ഏഴ് വർഷം ചെന്നൈയിൽ അഭിനയം, എഴുത്ത്, നാടകം സംവിധാനം എന്നിവയ്ക്കായി ചെലവഴിക്കുകയും ചെയ്തു.  സറീന് നസ്രിൻ ഷിഹാബ് എന്ന ഇരട്ട സഹോദരിയുണ്ട്. കോളേജ് പഠനകാലത്ത് സറീൻ നാടകത്തിൽ സജീവമായി പങ്കെടുക്കുകയും ഹ്രസ്വചിത്രങ്ങളിൽ അഭിനിയിക്കുകയും ചെയ്തിട്ടുണ്ട്. ഏഴ് വർഷത്തോളം തുടർച്ചയായി നാടകരംഗത്ത് പ്രവർത്തിച്ചിട്ടുണ്ട്. 

## ടെലിവിഷനും പിന്നീടുള്ള ചലച്ചിത്രജീവിതവും
2019 ലെ സ്പൈ ത്രില്ലർ പരമ്പരയായ ദി *ഫാമിലി മാൻ* എന്ന പരമ്പരയിലൂടെയാണ് സരിൻ ഷിഹാബ് ഹിന്ദിയിൽ അരങ്ങേറ്റം കുറിച്ചത്. ഈ പരമ്പര ആമസോൺ പ്രൈമിൽ സ്ട്രീം ചെയ്യപ്പെടുകയും ഒരു മലയാളി നഴ്സിനെ അവതരിപ്പിച്ചതിലൂടെ അവർ ഗണ്യമായ ശ്രദ്ധ നേടുകയും ചെയ്തു. അതിനുശേഷം അവർക്ക് പ്രമുഖ ബോളിവുഡ് നിർമ്മാതാക്കളിൽ നിന്നും ശ്രദ്ധേയമായ വേഷങ്ങൾ ലഭിച്ചു. 2021ൽ ആകർഷ് ഖുറാന സംവിധാനം ചെയ്ത രശ്മി റോക്കറ്റ് എന്ന ചിത്രത്തിലും 2022ൽ മധുർ ഭണ്ഡാർക്കർ സംവിധാനം ചെയ്ത ഇന്ത്യ ലോക്ക്ഡൌണിലും സറിൻ അഭിനയിച്ചു. കാമ്പസ് ജീവിതത്തിന്റെ ഗൌരവമേറിയ വശമായ രാഷ്ട്രീയം, സ്നേഹം, വികാരങ്ങൾ എന്നിവയിൽ ശ്രദ്ധ കേന്ദ്രീകരിക്കുന്ന കോളേജ് ലൈഫ് ഡ്രാമയായ ജുഗാഡിസ്ഥാൻ എന്ന ടിവി പരമ്പരയിലെ അഭിനയത്തിന് അവർ അംഗീകാരം നേടി.

2023ൽ സുമി നായർ എന്ന കഥാപാത്രത്തെ അവതരിപ്പിച്ചുകൊണ്ട് അച്യുത് വിനായക് സംവിധാനം ചെയ്ത ത്രിശങ്കു എന്ന ചിത്രത്തിലൂടെയാണ് സറിൻ മലയാള സിനിമയിലേക്ക് പ്രവേശിച്ചത്. അതേ വർഷം തന്നെ ശ്രുതി ശരണ്യം സംവിധാനം ചെയ്ത കേരള സ്റ്റേറ്റ് ഫിലിം ഡെവലപ്മെന്റ് കോർപ്പറേഷൻ നിർമ്മിച്ച ബി 32 മുത്തൽ 44 വാരെ എന്ന മറ്റൊരു മലയാള ചിത്രത്തിൽ ഇമാൻ എന്ന കഥാപാത്രത്തെ അവതരിപ്പിച്ചു. 2024 ൽ ആനന്ദ് ഏകർഷി സംവിധാനം ചെയ്ത മലയാള ചിത്രമായ ആട്ടത്തിൽ സറിൻ പ്രധാന സ്ത്രീ കഥാപാത്രത്തെ അവതരിപ്പിച്ചു. ബി 32 മുത്തൽ 44 വേരെ, *ആട്ടം* എന്നീ മലയാള ചിത്രങ്ങളിലെ അഭിനയത്തിന് സറിൻ വിവിധ ചലച്ചിത്രമേളകളിൽ പ്രശംസ നേടി.

## ചലച്ചിത്രങ്ങൾ

### സിനിമകൾ

### ടെലിവിഷൻ

## അഭിനന്ദനങ്ങൾ

## പരാമർശങ്ങൾ

വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
അടൽ ഭുജൽ യോജന

മുൻ ഇന്ത്യൻ പ്രധാനമന്ത്രി അടൽ ബിഹാരി വാജ്‌പേയിയുടെ 95-ാം ജന്മദിനത്തിൽ 2019 ഡിസംബർ 25-ന് നരേന്ദ്ര മോദി ആരംഭിച്ച ഭൂഗർഭജല പരിപാലന പദ്ധതിയാണ് **അടൽ ഭുജൽ യോജന** (അഥവാ **അടൽ ജൽ**, അടൽ ഭൂഗർഭജല പദ്ധതി അല്ലെങ്കിൽ അടൽ വെള്ളം വിതരണ പദ്ധതി). ഇന്ത്യയിലെ ഏഴ് സംസ്ഥാനങ്ങളിലെ ഭൂഗർഭജല കൈകാര്യം മെച്ചപ്പെടുത്തുക എന്നതാണ് ഇതിന്റെ ലക്ഷ്യം. 

## ചരിത്രം
ലോകബാങ്ക് ധനസഹായത്തോടെ പ്രവർത്തിക്കുന്ന ഈ പദ്ധതിക്ക് 2018 ജൂൺ മാസത്തിലാണ് ലോകബാങ്ക് ബോർഡ് അംഗീകാരം നൽകിയത്.   *ജൽ ജീവൻ മിഷൻ്റെ കീഴിൽ 2019 ഡിസംബർ 25 നു  ഇത് ആരംഭിച്ചു* 

ഗുജറാത്ത്, ഹരിയാന, കർണാടക, മധ്യപ്രദേശ്, മഹാരാഷ്ട്ര, രാജസ്ഥാൻ, ഉത്തർപ്രദേശ് എന്നീ സംസ്ഥാനങ്ങളാണ് ഈ പദ്ധതി നടപ്പിലാക്കിയത്. ഭൂഗർഭജല മാനേജ്മെൻ്റ് മെച്ചപ്പെടുത്തുന്നതിനായി 78 ജില്ലകളെയും 8350 *[[ഗ്രാമ പഞ്ചായത്ത്|ഗ്രാമപഞ്ചായത്തുകളെയും]] ഉൾപ്പെടുത്തിയിട്ടുണ്ട്. സ്ഥാപന ശക്തീകരണവും ശേഷി വികസനവും: ശാസ്ത്രീയ സമീപനം, ഡാറ്റാബേസ് സൃഷ്ടി, സമുദായ പങ്കാളിത്തം എന്നിവയിലൂടെ ജലസ്രോതസ്സുകളുടെ മാനേജ്മെന്റ് മെച്ചപ്പെടുത്തുക എന്നതും ഇതിന്റെ ഭാഗമാണ്.* 2020 മുതൽ 2025 വരെയാണ് പദ്ധതിയുടെ കാലാവധി.  

### മറ്റ് കാർഷിക പദ്ധതികൾ
നരേന്ദ്ര മോദിയുടെ കാലത്ത് ആരംഭിച്ച കാർഷിക സംരംഭങ്ങൾ ഇവയാണ്: 

* 2020 ഇന്ത്യൻ കാർഷിക നിയമങ്ങൾ
* അടൽ ഭുജൽ യോജന
* ഓൺലൈൻ അഗ്രിമാർക്കറ്റിങ്ങിനുള്ള ഇ-നാം
* പ്രാദേശിക സംഭരണത്തിനായി ഗ്രാമീണ് ഭണ്ഡാരൻ യോജന
* മൈക്രോ ഇറിഗേഷൻ ഫണ്ട് (എംഐഎഫ്)
* സുസ്ഥിര കാർഷിക ദേശീയ മിഷൻ (NMSA)
* മത്സ്യബന്ധന പരിശീലനവും വിപുലീകരണവും സംബന്ധിച്ച ദേശീയ പദ്ധതി
* മത്സ്യത്തൊഴിലാളികളുടെ ക്ഷേമത്തിനായുള്ള ദേശീയ പദ്ധതി
* മിനിമം സപ്പോർട്ട് സ്‌കീമിനായി പ്രധാനമന്ത്രി കിസാൻ സമ്മാൻ നിധി (PMKSN).
* ജലസേചനത്തിനായി പ്രധാനമന്ത്രി കൃഷി സിഞ്ചായ് യോജന (PMKSY).
* ജൈവകൃഷിക്ക് പരംപരാഗത് കൃഷി വികാസ് യോജന (പികെവിവൈ).
* വിള ഇൻഷുറൻസിനായി പ്രധാൻ മന്ത്രി ഫസൽ ബീമാ യോജന (പിഎംഎഫ്ബിവൈ).

## അവലംബം

വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
സംഗീത് പ്രതാപ്

മലയാള ചലച്ചിത്രരംഗത്ത് പ്രവർത്തിക്കുന്ന സിനിമ എഡിറ്ററും നടനുമാണ് **സംഗീത് പ്രതാപ്**. പ്രേമലുവിലെ അമൽ ഡേവിസ് എന്ന കഥാപാത്രത്തിലൂടെയാണ് അദ്ദേഹം പ്രശസ്തനായത്.

## സിനിമ ജീവിതം
എഡിറ്ററായിട്ടാണ് അദ്ദേഹം തന്റെ കരിയർ ആരംഭിച്ചത്. 2022ൽ ഹൃദയത്തിലൂടെ അദ്ദേഹം അഭിനയ രംഗത്തേക്ക് അരങ്ങേറ്റം കുറിച്ചു. പ്രേമലുവിലെ അമൽ ഡേവിസ് ആയിരുന്നു അദ്ദേഹത്തിന്റെ പ്രധാന വേഷം. 

2024ൽ ലിറ്റിൽ മിസ് റാവുത്തർ എന്ന ചിത്രത്തിലെ പ്രവർത്തനത്തിന് മികച്ച എഡിറ്ററിനുള്ള കേരള സംസ്ഥാന ചലച്ചിത്ര അവാർഡ് അദ്ദേഹത്തിന് ലഭിച്ചു.

## ചലച്ചിത്രങ്ങൾ

* എല്ലാ സിനിമകളും മലയാളത്തിലാണ്.

## പുരസ്കാരങ്ങൾ

## അവലംബങ്ങൾ

## പുറത്തേക്കുള്ള കണ്ണികൾ

* 
* 
വർഗ്ഗം:2000-കളിൽ ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:ജീവിച്ചിരിക്കുന്നവർ
മീനാക്ഷി രവീന്ദ്രൻ

മലയാള സിനിമകളിൽ അഭിനയിക്കുന്ന സിനിമനടിയാണ് **മീനാക്ഷി രവീന്ദ്രൻ**. 2018 ൽ ലാൽ ജോസ് സംവിധാനം ചെയ്ത തട്ടുംപുറത്ത് അച്യുതൻ എന്ന മലയാള ചിത്രത്തിലൂടെയാണ് അവർ അഭിനയരംഗത്ത് അരങ്ങേറ്റം കുറിച്ചത്. തുടർന്ന് മാലിക്, ഹൃദയം, തോൽവി എഫ്. സി എന്നീ ചിത്രങ്ങളിൽ അഭിനയിച്ചു. പ്രേമലു എന്ന ചിത്രത്തിലെ അഭിനയത്തിലൂടെ മീനാക്ഷി പ്രശസ്തയായി.

## ആദ്യകാല ജീവിതം
1996 ജൂലൈ 12ന് കേരളത്തിലെ ആലപ്പുഴ മാരാരിക്കുളത്താണ് മീനാക്ഷി ജനിച്ചത്. രാധാകൃഷ്ണനും ജയയുമാണ് അവളുടെ മാതാപിതാക്കൾ. മീനാക്ഷിക്ക് ബാലു രവീന്ദ്രൻ എന്ന ഒരു സഹോദരനുണ്ട്. സ്പൈസ് ജെറ്റ് എയർലൈൻസിൽ എയർ ഹോസ്റ്റസായി ഔദ്യോഗിക ജീവിതം ആരംഭിച്ച മീനാക്ഷി പിന്നീട് ചലച്ചിത്രമേഖലയിലേക്ക് മാറി.

## കരിയർ
'തട്ടും പുറത്ത് അച്യുതൻ' എന്ന ചിത്രത്തിലെ ഒരു ചെറിയ വേഷത്തിലായിരുന്നു മീനാക്ഷിയുടെ അരങ്ങേറ്റം. സിനിമയിൽ അഭിനയിക്കുന്നതിനുമുമ്പ് മഴവിൽ മനോരമ സംപ്രേഷണം ചെയ്ത 'നായിക നായകൻ' എന്ന റിയാലിറ്റി ഷോയിൽ മീനാക്ഷി പ്രത്യക്ഷപ്പെട്ടു. മഴവിൽ മനോരമയിലെ 'ഉടൻ പണം' എന്ന പരിപാടിയുടെ അവതാരകയും മീനാക്ഷി ആയിരുന്നു. ഗിരീഷ് എ. ഡി സംവിധാനം ചെയ്ത 'പ്രേമലു' എന്ന ചിത്രത്തിലെ മീനാക്ഷിയുടെ വേഷത്തിന് വ്യാപക പ്രശംസ ലഭിച്ചു.

## ചലച്ചിത്രങ്ങൾ

### ടെലിവിഷൻ ഷോകൾ

## അവലംബങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1996-ൽ ജനിച്ചവർ
അവാത ബൈപാർടിറ്റ

എറിബിഡേ കുടുംബത്തിലെ നിശാശലഭങ്ങളുടെ ഒരു ഇനമാണ് അവാത ബൈപാർടിറ്റ. തായ്‌വാനിലാണ് ഇവ കാണപ്പെടുന്നത്.

## പരാമർശങ്ങൾ

വർഗ്ഗം:ഏഷ്യയിലെ നിശാശലഭങ്ങൾ
വർഗ്ഗം:അവാത
വർഗ്ഗം:1915-ൽ വിവരിക്കപ്പെട്ട നിശാശലഭം
ദാമോദരൻ നായർ

ഇന്ത്യൻ വംശജനായ മുൻ ഫിജിയൻ രാഷ്ട്രീയക്കാരനും അഭിഭാഷകനുമാണ് **ദാമോദരൻ നായർ**. 2003 അവസാനത്തോടെ ഒരു വാഹനാപകടത്തിൽ നിലവിലെ ഫിജിയൻ പ്രസിഡന്റ് പ്രവീൺ സിങ്ങ് മരണത്തെത്തുടർന്ന് 2004 ജനുവരി 17 ന്  പ്രതിനിധി സഭയിലേക്ക്  ഉപതെരഞ്ഞെടുപ്പ് നടന്നു. ഈ ഉപതിരഞ്ഞെടുപ്പിൽ തവുവ ഓപ്പൺ നിയോജകമണ്ഡലം പ്രതിനിധിയായി ഫിജി ലേബർ പാർട്ടി (എഫ്എൽപി)യിൽ നിന്ന് ദാമോദരൻ നായർ മത്സരിക്കുകയും തെരഞ്ഞെടുക്കപ്പെടുകയും ചെയ്തു. 2006 മെയിൽ നടന്ന പാർലമെന്റ് തിരഞ്ഞെടുപ്പിൽ ദാമോദരൻ നായർ വീണ്ടും തിരഞ്ഞെടുക്കപ്പെട്ടു. 2006 ഡിസംബർ 5ലെ സൈനിക അട്ടിമറി മൂലം അദ്ദേഹത്തിന്റെ പാർലമെന്ററി ജീവിതം അവസാനിച്ചു.   &#x5B;*[[വിക്കിപീഡിയ:Citation needed|<span title="This claim needs references to reliable sources. (August 2024)">citation needed</span>]]*&#x5D;

2009 ജനുവരിയിൽ, കനത്ത വെള്ളപ്പൊക്കം ബാധിച്ച തവുവ ജില്ലയിലെ ആളുകൾക്കുവേണ്ടി ദാമോദരൻ നായർ സഹായം അഭ്യർത്ഥിച്ചു.

## അവലംബങ്ങൾ

വർഗ്ഗം:ജീവിച്ചിരിക്കുന്നവർ
ആർജെ രേണു

**RJ രേണു** എന്നറിയപ്പെടുന്ന **രേണു ജോസഫ്** ഒരു ഇന്ത്യൻ റേഡിയോ ജോക്കിയും വീഡിയോ ജോക്കിയും TEDx സ്പീക്കറും സ്‌പോർട്‌സ് അവതാരകയും കേരളത്തിലെ കൊച്ചി ആസ്ഥാനമായുള്ള സെലിബ്രിറ്റി ഇൻ്റർവ്യൂവറുമാണ്. റേഡിയോയിലും ടിവിയിലും ഒരേസമയം എട്ട് വർഷത്തോളം നടന്ന ലവ് ബൈറ്റ്സ് എന്ന ക്ലബ് എഫ്എം 94.3/104.8 ഷോയുടെ അവതാരകയായും ഫിഫ 2022 ലോകകപ്പിൻ്റെ ജിയോ സിനിമയിലെ മലയാളം സ്ട്രീമിൻറെ അവതാരകയായും അവർ അറിയപ്പെടുന്നു.

## ആദ്യകാല ജീവിതം
എറണാകുളത്തെ സെൻ്റ് തെരേസാസ് കോളേജിൽ നിന്ന് കമ്മ്യൂണിക്കേറ്റീവ് ഇംഗ്ലീഷിൽ ബിഎ ബിരുദവും റേഡിയോ ജോക്കിയായി കരിയർ തിരഞ്ഞെടുക്കുന്നതിന് മുമ്പ് രാജഗിരി കോളേജ് ഓഫ് സോഷ്യൽ സയൻസസിൽ നിന്ന് എംബിഎയും രേണു പൂർത്തിയാക്കിയിട്ടുണ്ട്.

## കരിയർ
നടി രമ്യ നമ്പീശന് പകരക്കാരിയായി കൈരളി ടിവിയുടെ ഹലോ ഗുഡ് ഈവനിംഗിൻ്റെ അവതാരകയായി രേണുവിന് ആദ്യ അവസരം ലഭിച്ചു. പിന്നീട് ഏഷ്യാനെറ്റ് പ്ലസിന് വേണ്ടി സ്പൈസി ഇന്ത്യ , ഏഷ്യാനെറ്റ് ന്യൂസിനായി ഡ്രീം ഹോം എന്നീ ഷോകളിൽ അവർ അവതാരകയായി. തുടർന്ന് അവർ ക്ലബ്ബ് എഫ്എം 94.3/104.8 ഷോ ലവ് ബൈറ്റിൻ്റെ അവതാരകയും റേഡിയോ ജോക്കിയുമായി മാതൃഭൂമി ഗ്രൂപ്പിൽ ചേർന്നു. ഈ ഷോ വൻ വിജയമായി. കപ്പ ടിവിയുടെ അതേ പേരിൽ ഒരു ടിവി ഷോ ആക്കി മാറ്റാൻ നിർമ്മാതാക്കളെ ഇത് പ്രേരിപ്പിച്ചു. അതേ ചാനലിലെ വൈറൽ വീഡിയോകളെക്കുറിച്ചുള്ള ട്യൂബ് ഗ്രിഡ്, ക്ലബ്ബ് എഫ്എം 94.3/104.8- ലെ സെലിബ്രിറ്റി ചാറ്റ് ഷോയായ സ്റ്റാർ ജാം എന്നിവയും അവർ ചെയ്യ്തുകൊണ്ടിരിക്കുന്നു.

ജിയോ സിനിമാസ് ലൈവ് മലയാളം സ്ട്രീമിംഗ് ഫിഫ 2022 ലോകകപ്പിൻ്റെ അവതാരകയും അവർ പ്രവർത്തിച്ചിട്ടുണ്ട്.

അവർ റേഡിയോ മിർച്ചി മലയാളത്തിൽ സെൻസർ ചെയ്യാത്ത ഷോ എന്ന സെലിബ്രിറ്റി അഭിമുഖ ഷോ ചെയ്യുന്നു. 

## അവലംബം
അയ്‌മീൻ

1854ൽ ഫ്രാൻസിസ് വാക്കർ ആദ്യമായി വിവരിച്ച എറെബിഡൈ കുടുംബത്തിലെ നിശാശലഭങ്ങളുടെ ഒരു ജനുസ്സാണ് ***അയ്‌മീൻ***. ജപ്പാനിലും, മ്യാൻമറിലും, ശ്രീലങ്കയിലും, ഇന്ത്യയിലുടനീളവും ഇവ കാണപ്പെടുന്നു.

## വിവരണം
ഷഡ്‌പദങ്ങളുടെ വായ്ഭാഗത്തിനടുത്തായി കാണപ്പെടുന്ന ഇന്ദ്രിയസമാനമായ അവയവമാണ് പാൽപ്പി. അയ്‌മീൻ വിഭാഗത്തിലെ നിശാശലഭങ്ങളിൽ പാൽപ്പി തലയ്ക്കു പുറത്തേക്ക് തള്ളി കാണപ്പെടുന്നു.  സ്പർശനിആൺ ശലഭങ്ങളിൽ  പല്ലുകൾ പോലെയുള്ളതും പെൺ ശലഭങ്ങളിൽ നാരുകൾ നിറഞ്ഞതുമായിരിക്കും. മുൻചിറകുകൾ ചെറുതാണ്. 

## സ്പീഷീസുകൾ

* *അയ്‌മീൻ ആൾട്ടൈക*  (ലെഡെറർ, 1855) 
* *അയ്‌മീൻ അമ്നിയ* സ്വിൻഹോ, 1894
* *അയ്‌മീൻ ക്ലാരിമാക്കുലാറ്റ* ഹോളോവേ, 2001
* അയ്‌മീൻ ഫ്യൂമസ സെർനി, 2009ചെർണി, 2009
* *അയ്‌മീൻ ഹോർട്ടെൻസിസ്* ചെർനി, 2009ചെർണി, 2009
* *അയ്‌മീൻ മക്കുലാറ്റ*  (പൌജഡെ, 1886)  
* *അയ്‌മീൻ മാകുലിഫാസിയ* മൂർ, 1878
* *അയ്‌മീൻ മാർജിനിപുണ്ട*  (ടാൽബോട്ട്, 1926)  
* അയ്‌മീൻ മെസോസോണറ്റ ഹാംപ്സൺ, 1898
* അയ്‌മീൻ മൈക്രോമെസോണ ഹോളോവേ, 2001
* അയ്‌മീൻ മൊണാസ്റ്റിർസ്കി ഡുബാടോലോവ് & ബുസെക്, 2013
* *അയ്‌മീൻ സ്യൂഡോണിഗ്ര* ഹോളോവേ, 2001
* അയ്‌മീൻ പംക്ടാറ്റിസ്സിമ പൌജഡെ, 1886
* അയ്‌മീൻ പഞ്ചിഗേര ലീച്ച്, 1899
* *അയ്‌മീൻ ടപ്രോബാനിസ്* വാക്കർ, 1854
* *അയ്‌മീൻ ടെയ്നിയാറ്റ* ഫിക്സ്സെൻ, 1887

## പരാമർശങ്ങൾ


* 
വർഗ്ഗം:ഫ്രാൻസിസ് വാക്കർ (ഷഡ്പദ വിദഗ്ധൻ) നാമകരണം ചെയ്ത വിഭാഗം
വർഗ്ഗം:നൊക്റ്റൂയിഡിയ ജനുസ്സ്
വർഗ്ഗം:സിസ്തനീന
ഡീറ്റെയിൻഡ് (2024 ചലച്ചിത്രം)

ഫെലിപ്പ് മുച്ചി സംവിധാനം ചെയ്ത 2024 ൽ പുറത്തിറങ്ങിയ അമേരിക്കൻ സൈക്കോളജിക്കൽ ത്രില്ലർ ചിത്രമാണ് **ഡീറ്റെയിൻഡ്**. ആബി കോർണിഷ്, ലാസ് അലോൺസോ, മൂൺ ബ്ലഡ്ഗുഡ്, ജോൺ പാട്രിക് അമെഡോറി, ജസ്റ്റിൻ എച്ച്. മിൻ, ബ്രീഡ വൂൾ, സിലാസ് വെയ്ർ മിച്ചൽ എന്നിവരാണ് ഈ സിനിമയിൽ അഭിനയിച്ചിരിക്കുന്ന പ്രധാന അഭിനേതാക്കൾ.

## കഥാാസാരം
മദ്യപിച്ച് വണ്ടിയോടിച്ച് ഒരാളെ കൊലപ്പെടുത്തിയതിന് റബേക്ക കാമനെ ഡിറ്റക്ടീവ് വിഭാഗം അറസ്റ്റ് ചെയ്യുന്നു. എന്നാൽ ഇതൊന്നും തനിക്ക് ഓർമ്മയില്ലെന്ന് റബേക്ക പറയുന്നു. തുടർ‍ന്ന് റബേക്കയെ അവ‍ർ ലോക്കപ്പിലടയ്ക്കുന്നു. റബേക്കയുടെ കൂട്ടുകാരി സാറ സെല്ലിൽ വരികയും 'റൺ' എന്ന് വായിക്കുന്ന രീതിയിൽ അവൾ കഴിക്കുന്ന ചോക്ലേറ്റിന്റെ മറ്റു ഭാഗങ്ങൾ മറച്ചുപിടിച്ച് സൂചന തരികയും ചെയ്യുന്നു. റബേക്ക വക്കീലിനെ കാണാനാവശ്യപ്പെടുകയും എന്നാൽ വക്കീൽ വെക്കേഷന് ടൂറുപോയെന്നും ഡിറ്റക്ടീവ് അവേരി പറയുന്നു. പകരം മറ്റൊരു വക്കീലിനെ ഏർപ്പാടാക്കുന്നു. ഇതേ തുടർന്ന് റബേക്കക്ക് ഡിറ്റക്ടീവുകളുടെ പെരുമാറ്റത്തിൽ സംശയം തോന്നുന്നു. റബേക്ക ഇവിടെ നിന്ന് രക്ഷപ്പെടാനുള്ള വഴികൾ തേടുന്നു. ഇതേ തുട‍ർന്നുണ്ടാവുന്ന സംഘർഷങ്ങളും സംഭവവികാസങ്ങളുമാണ് ഈ സിനിമ പറയുന്നത്. യഥാർത്ഥത്തിൽ റബേക്ക ഡിറ്റക്ടീവുകൾ വിചാരിച്ച വ്യക്തിയായിരുന്നില്ല. വഴിയിൽ നടന്ന അപകടം ഒരു ട്രാപ്പായിരുന്നു.

## അഭിനേതാക്കൾ

* റെബേക്ക കാമനായി ആബി കോർണിഷ് 
* ഡിറ്റക്ടീവ് അവേരിയായി ലാസ് അലോൺസോ
* ഡിറ്റക്ടീവ് മൂൺ ആയി മൂൺ ബ്ലഡ്ഗുഡ്
* റോബർട്ടായി ജോൺ പാട്രിക് അമേഡോറി
* ഐസക് ബാർസിയായി ജസ്റ്റിൻ എച്ച്. മിൻ
* ജെസ്സായി ജോസെഫിൻ ലിൻഡെഗാർഡ്
* സാറയായി ബ്രീഡ വൂൾ
* സള്ളിവനായി സിലാസ് വെയ്ർ മിച്ചൽ

## ചിത്രീകരണം
ലോസ് ആഞ്ചലസിൽ 20 ദിവസം നീണ്ടുനിന്ന ചിത്രീകരണം 2021 ഒക്ടോബർ 29 ന് പൂർത്തിയായി.

## റിലീസ്
2023 മെയ് മാസത്തിൽ സബ്ലിമിറ്റി എന്റർടൈൻമെന്റ്  ഈ ചിത്രത്തിന്റെ ലോകമെമ്പാടുമുള്ള വിൽപ്പന അവകാശം നേടിയതായി പ്രഖ്യാപിച്ചു. 2024 മെയ് മാസത്തിൽ, ക്വിവർ ഡിസ്ട്രിബ്യൂഷൻ ചിത്രത്തിൻ്റെ വടക്കേ അമേരിക്കൻ വിതരണാവകാശം നേടിയതായി പ്രഖ്യാപിച്ചു. 2024 ഓഗസ്റ്റ് 2 ന് പരിമിതമായ തിയേറ്ററുകളിലും വീഡിയോ ഓൺ ഡിമാന്റ് ആയും  ഈ ചലച്ചിത്രം പുറത്തിറങ്ങി.

## സ്വീകരണം
റോട്ടൺ ടൊമാറ്റോസ് വെബ്സൈറ്റിൽ 16 നിരൂപകരുടെ അവലോകനങ്ങളിൽ 81% പോസിറ്റീവ് റേറ്റിംഗ് ലഭിച്ചു. ഈ സിനിമയുടെ ശരാശരി റേറ്റിംഗ് 6.1/10 ആണ്.

## അവലംബങ്ങൾ

## പുറത്തേക്കുള്ള കണ്ണികൾ

* 

വർഗ്ഗം:2024ൽ പുറത്തിറങ്ങിയ സിനിമകൾ
പിഡിപി-4

1961-ൽ ഡിജിറ്റൽ എക്യുപ്‌മെൻ്റ് കോർപ്പറേഷൻ (ഡിഇസി) അവതരിപ്പിച്ച **പിഡിപി-4**,പിഡിപി-1 ൻ്റെ നേരിട്ടുള്ള പിൻഗാമിയായിരുന്നില്ല, മറിച്ച് മെച്ചപ്പെടുത്തിയ ഒരു മാതൃകയായിരുന്നു. 1959-ൽ പുറത്തിറങ്ങിയ പിഡിപി-1, ഡിഇസിയുടെ ആദ്യകാല മിനികമ്പ്യൂട്ടറുകളിൽ ഒന്നായിരുന്നു, പിഡിപി-4-ന്റെ പ്രകടനത്തിലും മെമ്മറി ശേഷിയിലും പുരോഗതി കൈവരിച്ചു. മുമ്പത്തെ പിഡിപി-1 കമ്പ്യൂട്ടറിൻ്റെ വിലകുറഞ്ഞതും വേഗത കുറഞ്ഞതുമായ പതിപ്പായാണ് പിഡിപി-4 സൃഷ്ടിച്ചത്. സമാനമായ ഫീച്ചറുകൾ ഇനിയും ആവശ്യമുള്ളവർക്ക് പകരം വയ്ക്കാനല്ല, പകരം താങ്ങാനാവുന്ന വിലയ്ക്ക് ലഭ്യമായ ഒരു ഓപ്ഷനാണ് ഇത്. പിഡിപി-4 ന് പിഡിപി-1-ന് വേണ്ടി നിർമ്മിച്ച പ്രോഗ്രാമുകൾ ചെറിയ ക്രമീകരണങ്ങളോടെ പ്രവർത്തിപ്പിക്കാൻ കഴിയും.
## ചരിത്രം

1962-ൽ ആദ്യമായി അയച്ച പിഡിപി-4, പ്രകടനവും ചെലവും തമ്മിലുള്ള തമ്മിലുള്ള അന്തരം കുറയ്ക്കുന്ന 18-ബിറ്റ് മെഷീനായിരുന്നു. പിഡിപി-1 നെ അപേക്ഷിച്ച് "സ്ലോ മെമ്മറിയും വ്യത്യസ്തമായ പാക്കേജിംഗും" ആയിരുന്നു ഈ സിസ്റ്റത്തിനുണ്ടായിരുന്നത്, എന്നാൽ താങ്ങാനാവുന്നതായിരുന്നു ഈ സിസ്റ്റത്തിന്റെ വിലനിലവാരം, അതിൻ്റെ വില 65,000 ഡോളറായിരുന്നു, പിഡിപി-1 ന്റെ വിലയേക്കാൾ വളരെയധികം കുറവാണ്. ഈ വിലനിർണ്ണയ തന്ത്രം മൂലം മുൻ മോഡലുകളെ അപേക്ഷിച്ച് മെച്ചപ്പെടുത്തിയ കഴിവുകൾ വാഗ്ദാനം ചെയ്യുന്നതോടൊപ്പം തന്നെ നൂതന കമ്പ്യൂട്ടിംഗിലേക്ക് ഉപഭോക്താൾക്ക് കൂടുതൽ മികച്ച രീതിയിൽ പ്രവേശനം നൽകാനും ലക്ഷ്യമിടുന്നു. പിഡിപി-7, പിഡിപി-9, പിഡിപി-15 പോലെയുള്ള 18-ബിറ്റ് പിഡിപി കമ്പ്യൂട്ടറുകൾ, മുമ്പത്തെ 12-ബിറ്റ് പിഡിപി-5, പിഡിപി-8 എന്നിവയേക്കാൾ കൂടുതൽ വിപുലമായ നിർദ്ദേശങ്ങൾ ഉപയോഗിച്ചു. ഈ സിസ്റ്റങ്ങൾ കൂടുതൽ ശക്തമാണെങ്കിലും, ഈ സിസ്റ്റങ്ങൾ ഇപ്പോഴും മുൻ മോഡലുകളുടെ അതേ അടിസ്ഥാന ആശയങ്ങളിൽ പ്രവർത്തിക്കുന്നു.

ഏകദേശം 54 എണ്ണം പിഡിപി-4 കമ്പ്യൂട്ടറുകൾ വിൽപന നടത്തി.

## ഹാർഡ്വെയർ
ഈ സിസ്റ്റത്തിൻ്റെ മെമ്മറി സൈക്കിൾ 8 മൈക്രോസെക്കൻഡ് ആണ്, പിഡിപി-1 ന് 5 മൈക്രോസെക്കൻഡ് സ്പീഡാണ് ഉള്ളത്.

പിഡിപി-4 ന് ഏകദേശം 1,090 പൗണ്ട് (490 കിലോഗ്രാം) ഭാരമുണ്ട്.
## മാസ് സ്റ്റോറേജ്
പിഡിപി-1, പിഡിപി-4 എന്നിവ രണ്ടും പേപ്പർ ടേപ്പ് അധിഷ്ഠിത സംവിധാനങ്ങളോട് കൂടിയാണ് അവതരിപ്പിച്ചത്. 200 ബിപിഐ അല്ലെങ്കിൽ 556 ബിപിഐ ഉള്ള ഐബിഎമ്മിന് വേണ്ടി നിർമ്മിച്ച മാഗ്നറ്റിക് ടേപ്പുകൾ പ്രധാനമായും ഡാറ്റ സംഭരിക്കാനാണ് ഉപയോഗിച്ചിരുന്നത്. ഒരു മെഗാബൈറ്റിൽ താഴെ ഡാറ്റ സംഭരിക്കാൻ കഴിയുന്നതും നീക്കം ചെയ്യാൻ കഴിയാത്തതുമായ മാസ് സ്റ്റോറേജ് ഡ്രമ്മുകൾ ചില സിസ്റ്റങ്ങൾക്ക് ഒരു ഓപ്ഷനായി ഉപയോഗിച്ചിരുന്നു. ഈ സ്റ്റോറേജ് ഡ്രമ്മുകളിൽ നിന്ന് വ്യത്യസ്തമായി കൂടുതൽ ഉപയോക്തൃ-സൗഹൃദവും വഴക്കമുള്ളതുമായ സംവിധാനങ്ങൾ സൃഷ്ടിക്കുന്നതിൽ ഡിഇസി ശ്രദ്ധ കേന്ദ്രീകരിച്ചു.

ഈ സന്ദർഭത്തിൽ, പിഡിപി-1, പിഡിപി-4 കമ്പ്യൂട്ടറുകൾക്കൊപ്പം ഉപയോഗിക്കുന്നതിനായി ഡിഇസി, യഥാർത്ഥത്തിൽ "മൈക്രോടേപ്പ്" എന്നറിയപ്പെട്ടിരുന്ന ഡെക്ടേപ്(DECtape) അവതരിപ്പിച്ചു. പഴയ സ്റ്റോറേജ് ഡ്രമ്മുകളുമായി താരതമ്യപ്പെടുത്തുമ്പോൾ ഡെക്ടേപ് കൂടുതൽ സൗകര്യപ്രദമായ  സ്റ്റോറേജ് ഓപ്ഷനായിരുന്നു.
## സോഫ്റ്റ്വയർ
ഡിഇസി പിഡിപി-4 സിസ്റ്റത്തിന് ഒരു എഡിറ്റർ, ഒരു അസംബ്ലർ, ഒരു ഫോർട്രാൻ II കമ്പൈലർ എന്നിവ നൽകി. അസംബ്ലർ പിഡിപി-1-ൽ നിന്ന് രണ്ട് തരത്തിൽ വ്യത്യസ്തമായിരുന്നു:
*പിഡിപി-1-ൽ നിന്ന് വ്യത്യസ്തമായി, മാക്രോസിനെ(Macros) പിന്തുണയ്ക്കുന്നില്ല.
*ഒരു വൺ-പാസ് അസംബ്ലർ ഒരൊറ്റ പാസിൽ സോഴ്‌സ് കോഡ് മെഷീൻ കോഡിലേക്ക് പ്രോസസ്സ് ചെയ്യുന്നു, ഇൻപുട്ട് രണ്ടുതവണ വായിക്കേണ്ടതിൻ്റെ ആവശ്യകത ഒഴിവാക്കിക്കൊണ്ട് അതിനെ വേഗത്തിലും കാര്യക്ഷമവുമാക്കുന്നു. ആദ്യകാല കമ്പ്യൂട്ടറുകളുടെ പരിമിതമായ വിഭവങ്ങൾ കണക്കിലെടുത്ത് ഈ കാര്യക്ഷമമായ സമീപനം പ്രത്യേകിച്ചും പ്രയോജനകരമായിരുന്നു.

## അവലംബം
ടി.കെ. കൊച്ചുനാരായണൻ

ഭാഷ ഇൻസ്റ്റിറ്റ്യൂട്ട് മുൻ അസിസ്റ്റന്റ് ഡയറക്ടറും വൈലോപ്പള്ളി സംസ്‌കൃതിഭവന്റെ ആദ്യ വൈസ് ചെയർമാനും കേരള വിജ്ഞാനകോശത്തിന്റെ എഡിറ്ററും പ്രമുഖ ശാസ്ത്രസാഹിത്യകാരനും ആയിരുന്നു **ടി. കെ. കൊച്ചുനാരായണൻ** (1945 - 21 ഓഗസ്റ്റ് 2024). ഭരത് ഗോപി സംവിധാനം ചെയ്ത 'ഞാറ്റടി' എന്ന സിനിമയുടെ തിരക്കഥ രചിച്ചതും ഇദ്ദേഹമാണ്.

## ജീവിതരേഖ
1945 ൽ പാലക്കാട് ജില്ലയിലെ ഒറ്റപ്പാലത്ത് ആലങ്ങാട് ജനനം. നിരവധി ഗണിതശാസ്ത്ര പുസ്തകങ്ങളടക്കം അൻപതോളം വൈജ്ഞാനിക പുസ്തകങ്ങളുടെ രചയിതാവാണ്. 'ചീറാപ്പു കഥകൾ' എന്ന ചെറുകഥാ സമാഹാരവും പ്രസിദ്ധീകരിച്ചിട്ടുണ്ട്. ധാരാളം വൈജ്ഞാനിക പരമ്പരകളും പരിപാടികളും ഡോക്യുമെന്ററികളും ദൂരദർശനിലൂടെ അവതരിപ്പിച്ചത് ഏറെ ശ്രദ്ധിക്കപ്പെട്ടിരുന്നു.  കേരള ശാസ്ത്ര സാഹിത്യ പരിഷത്തിന്റെ സംസ്ഥാന നിർവ്വാഹക സമിതി അംഗവും തിരുവനന്തപുരം ജില്ലാ സെക്രട്ടറിയും ആയിരുന്നു. സി-ഡിറ്റിൽ വിഷ്വൽ കമ്മ്യൂണിക്കേഷൻ ഡിവിഷൻ ഹെഡ്ഡായും ജനകീയാസൂത്രണ പ്രസ്ഥാനത്തിന്റെ മീഡിയ സംഘാടകനായും പ്രവർത്തിച്ചു. പി.ടി. ഭാസ്‌കരപ്പണിക്കാരോടൊപ്പം വിശ്വവിജ്ഞാന കോശത്തിലും പ്രവർത്തിച്ചു. മാനവീയം ഡോക്യൂമെറ്റേഷൻ നിർവഹിച്ചു.

## ദൃശ്യമാധ്യമ രംഗത്ത്
ദൂരദർശനും സി-ഡിറ്റും തുടങ്ങിയ കാലഘട്ടങ്ങളിൽ ദൃശ്യമാധ്യമ രംഗത്ത് കൊച്ചുനാരായണൻ നടത്തിയ ഇടപെടലുകൾ അവയ്ക്കു ദിശാബോധം പകർന്നു. ധാരാളം വൈജ്ഞാനികപരമ്പരകളും പരിപാടികളും ഡോക്യുമെന്ററികളും ദൂരദർശനിലൂടെ അവതരിപ്പിച്ചത് ശ്രദ്ധിക്കപ്പെട്ടിരുന്നു. ദീർഘകാലം ഏഷ്യാനെറ്റിൽ സംപ്രേഷണം ചെയ്ത കരിയർ ഗൈഡൻസ് പരമ്പര വഴികാട്ടി, പാഠ്യപദ്ധതിപരിഷ്ക്കാരം പരിചയപ്പെടുത്തിയ പരിശീലനപരമ്പരകളായ കറുക, പഠനം പാൽപ്പായസം, കൃഷിപദ്ധതി പരിചയപ്പെടുത്തിയ കഞ്ഞിക്കുഴിയുടെ വിജയഗാഥ, കേരളത്തിലെ പുഴകളെപ്പറ്റിയുള്ള ഒഴുക്കിന്റെ അശാന്തത, ലോകത്തെ പ്രശസ്തഗണിതജ്ഞനായ ജോർജ്ജ് ഗീവർഗ്ഗീസ് ജോസഫിലൂടെ മധ്യകാലകേരളത്തിലെ ഗണിതപാരമ്പര്യം മലയാളികൾക്കു പരിചയപ്പെടുത്തിയ വിൻഡോസ് റ്റു ദ് ഈസ്റ്റ് തുടങ്ങി ഒട്ടേറെ ടെലിവിഷൻ പരിപാടികളും ഡോക്യുമെന്ററികളും അദ്ദേഹത്തിന്റേതായുണ്ട്.   ദൂരദർശനുവേണ്ടി വി.കെ.എനെ ഇന്റർവ്യൂ ചെയ്തതും സാഹിത്യ രംഗത്തെ അക്കാലത്തെ സുപ്രധാന സംഭവമായി.

## കൃതികൾ
* കണക്ക് എരിവും പുളിയും
* ചീരാപ്പ് കഥകൾ(ചെറുകഥാസമാഹാരം)
* ഉയരങ്ങളിലെ നോക്കുകുത്തി
* ഗണിതം ഉത്സവമാക്കാം
* ഹൈസ്കൂൾ സചിത്ര ദ്വിഭാഷ ഗണിത നിഘണ്ടു
* ക്വിസ് അറിവ്
* പോൾ എർദേസ് ഐതിഹാസിക ഗണിത തീർഥാടകൻ
* അസാധാരണ ഗണിതക്വിസ്
* ഗണിതം രസിക്കാം പഠിക്കാം
* പത്തു പത്തുകൾ
* 101 കുസൃതിക്കണക്കുകൾ

## അവലംബം


വർഗ്ഗം:ഡോക്യുമെന്ററി ചലച്ചിത്ര സംവിധായകർ
വർഗ്ഗം:മലയാള ബാലസാഹിത്യകാരന്മാർ
വർഗ്ഗം:മലയാള ശാസ്ത്രസാഹിത്യകാരന്മാർ
വർഗ്ഗം:കേരള ശാസ്ത്രസാഹിത്യ പരിഷത്ത് പ്രവർത്തകർ
വർഗ്ഗം:2024-ൽ മരിച്ചവർ
വർഗ്ഗം:ഓഗസ്റ്റ് 21-ന് മരിച്ചവർ
ബലൂൺ സംവാദം

ലഘുചിത്രം|ഒരു ബലൂൺ സംവാദത്തിൽ, പ്രസംഗകർ ചൂടുള്ള വായു നിറച്ച ബലൂണിൽ നിന്ന്  പുറത്തേക്ക് വലിച്ചെറിയപ്പെടാതിരിക്കുന്നതിന് അവരുടേതായ കാരങ്ങൾ നിരത്തണം.
നിരവധി പ്രഭാഷകർ പ്രേക്ഷകരുടെ അംഗീകാരം നേടാൻ ശ്രമിക്കുന്ന ഒരു സംവാദമാണ് **ബലൂൺ സംവാദം**. സംവാദത്തിൽ പങ്കെടുക്കുന്നവ‍ർ തുളയുള്ള ഒരു ചൂടുള്ള വായു നിറച്ച ബലൂണിൽ പറക്കുന്നുവെന്നും എല്ലാവരും മരിക്കാതിരിക്കണമെങ്കിൽ ആരെയെങ്കിലും പുറത്തേക്ക് എറിയണമെന്നും സങ്കൽപ്പിക്കാൻ പ്രേക്ഷകരെ ക്ഷണിക്കുന്നു.

എന്തുകൊണ്ട് തങ്ങളെ ബലൂണിൽ നിന്ന് പുറത്തേക്ക് എറിയരുതെന്ന് ഓരോ പ്രഭാഷകനും വാദിക്കണം. സാധാരണയായി ഓരോ വ്യക്തിയും ഒരു പ്രശസ്ത വ്യക്തി, തൊഴിൽ, സാങ്കൽപ്പിക കഥാപാത്രം മുതലായവയ്ക്ക് വേണ്ടി സംസാരിക്കുന്നു. മുങ്ങുന്ന ബലൂണിന്റെ സ്ഥാനത്ത് മറ്റ് അപകടകരമായ സാഹചര്യങ്ങൾ ഉണ്ടാകാം, ഉദാഹരണത്തിന്, മുങ്ങുന്ന കപ്പൽ അല്ലെങ്കിൽ ന്യൂക്ലിയർ ബങ്കർ തുടങ്ങിയവ. 

*ബിഗ് ബ്രദർ* റിയാലിറ്റി ടെലിവിഷൻ പരമ്പരയിൽ ബലൂൺ സംവാദ ശൈലി അവതരിപ്പിക്കപ്പെട്ടു. അവിടെ മത്സരാർത്ഥികൾ അവരെ പുറത്താക്കാതിരിക്കാൻ ഒരു കാരണം ഉണ്ടാക്കണം.

പൊതു ചർച്ചാ വേദികൾ, നയ ചർച്ചകൾ, ലിങ്കൺ-ഡഗ്ലസ് തുടങ്ങിയ പ്രഭാഷണ, സംവാദ പ്രവർത്തനങ്ങൾക്കുള്ള തയ്യാറെടുപ്പുകളിൽ വാദപ്രതിവാദ കഴിവുകൾ വളർത്തിയെടുക്കാൻ ഇത് പലപ്പോഴും ഉപയോഗിക്കുന്നു.

## ഇതും കാണുക

* ലൈഫ് ബോട്ട് ധാർമ്മികത
* കഥപറച്ചിൽ കളി

## പരാമർശങ്ങൾ
രാധ ഗോബിന്ദ കർ

രാധ ഗോബിന്ദ കർ, 1852 ൽ ദുർഗാദാസ് കറിന്റെ മകനായി സത്രഗാച്ചിയിൽ (കൽക്കട്ട) ഭൂജാതനായി.  അദ്ദേഹം കൽക്കട്ട മെഡിക്കൽ കോളേജിൽ നിന്നും മെഡിക്കൽ ബിരുദം എടുത്തു.  കർ നല്ലൊരു എഴുത്തുകാരൻ ആയിരുന്നു.  

ആ കാലത്തു പല സുഹൃത്തുക്കളും ഒരു മെഡിക്കൽ കോളേജ് ഉണ്ടാക്കുവാൻ അദ്ദേഹത്തെ പ്രോത്സാഹിപ്പിച്ചു.  അതിന്റെ ഫലമായി ബ്രിട്ടീഷ് രാജിനെതിരെ രൂക്ഷ സമരം നടക്കുന്ന ആ സമയത്തു ഒരു മെഡിക്കൽ കോളേജ് സ്ഥാപിക്കാൻ കറിന് ചിന്തയുണ്ടായി.  എന്നാൽ സാമ്പത്തികമായി അദ്ദേഹം പ്രശ്നത്തിൽ ആയിരുന്നു. 

പല സമാന ചിന്തകൾ ഉള്ള ഡോക്ടർമാരുടെ സഹായത്തോടെ 1886 ൽ സ്കൂൾ ഓഫ് മെഡിസിൻ എന്ന ഒരു സ്ഥാപനം ഉണ്ടാക്കി.  1900 ആയപ്പോഴേക്കും കൽക്കട്ട മെഡിക്കൽ യൂണിവേഴ്സിറ്റിയുമായി അഫിലിയേറ്റ് ചെയ്തു.  ആ ആശുപത്രി പിന്നീട് പല പേരുകളിലും അറിയപ്പെട്ടു.  1918 ൽ കർ നിര്യാതനായപ്പോൾ ബഹുമാനാർത്ഥം ആ  സ്ഥാപനത്തിന് R.G.K. മെഡിക്കൽ കോളേജ് എന്ന് നാമകരണം ചെയ്തു.
യോഗി ബി

1974 ഡിസംബർ 14 ന് മലേഷ്യ ക്വാലാലംപൂരിൽ ജനിച്ച **യോഗി ബി** അല്ലെങ്കിൽ **യോഗി ബി.** എന്ന സ്റ്റേജ് നാമത്തിൽ അറിയപ്പെടുന്ന **ബാലകൃഷ്ണ ഗണേശൻ യോഗേശ്വരൻ വീരസിംഗം** ഒരു മലേഷ്യൻ തമിഴ് റാപ്പറും സംഗീത നിർമ്മാതാവുമാണ്. തമിഴ് ഹിപ്-ഹോപ്പ് വിഭാഗത്തിന് നൽകിയ സംഭാവനകളുടെ പേരിൽ അദ്ദേഹം ശ്രദ്ധേയനാണ്. 

## കരിയർ

### പൊയറ്റിക് അമ്മോ
1990 കളുടെ മധ്യത്തിൽ യോഗി ബി മലേഷ്യൻ ഹിപ്-ഹോപ്പ് ഗ്രൂപ്പായ പൊയറ്റിക് അമ്മോ സ്ഥാപിച്ചു. യോഗി ബി യെ കൂടാതെ ചന്ദ്രകുമാർ ബാലകൃഷ്ണൻ (നിക്കോളാസ് ഓങ്), ശശി കുമാർ ബാലകൃഷ്ണൻ, (സി. ലോക്കോ) എന്നിവരും ഇതിൽ അംഗങ്ങളായിരുന്നു. പൊയറ്റിക് അമ്മോയുടെ മിക്ക ഗാനങ്ങളും ഇംഗ്ലീഷിലാണ് എഴുതിയതെങ്കിലും സംഘം മലായ്, തമിഴ്, കന്റോണീസ് ഭാഷകളിലും ഗാനങ്ങൾ പുറത്തിറക്കി.

### പ്രശസ്തിയിലേക്കുള്ള ഉയർച്ച
2000-കളുടെ മധ്യത്തിൽ തമിഴ് ഹിപ്പ്-ഹോപ്പിന്റെ ജനപ്രീതി വർധിച്ചു. 2006ൽ *വല്ലവൻ* എന്ന ആൽബം പുറത്തിറങ്ങിയതിലൂടെ യോഗി ബി ശ്രദ്ധേയമായ വിജയം നേടി. ഡോ. ബേൺ, എംസി ജെസ്സ് എന്നിവരടങ്ങുന്ന റാപ്പ് ജോഡിയായ നച്ചത്രയുമായി ചേർന്നായിരുന്നു വല്ലവൻ നിർമ്മിച്ചത്. യോഗി ബി ആൽബത്തിന്റെ എക്സിക്യൂട്ടീവ് പ്രൊഡ്യൂസറായും സേവനമനുഷ്ഠിച്ചു.

ആൽബത്തിലെ ശ്രദ്ധേയമായ ഗാനമായ "മടൈ തിരന്തു" ഒരു സെൻസേഷനായി മാറി. സമകാലിക റാപ്പുമായുള്ള ക്ലാസിക് ഇളയരാജ നമ്പറിൻ്റെ സവിശേഷമായ സംയോജനമായ ഈ ഗാനം ലോകമെമ്പാടുമുള്ള പ്രേക്ഷകരെ ആകർഷിച്ചു. ആൽബം 25,000 യൂണിറ്റിലധികം വിറ്റു.

### തമിഴ് ചലച്ചിത്രരംഗത്തെ അരങ്ങേറ്റം
2007ൽ വെട്രിമാരൻ സംവിധാനം ചെയ്ത് ധനുഷ് അഭിനയിച്ച *പൊള്ളാദവൻ* എന്ന ചിത്രത്തിലൂടെയാണ് യോഗി ബി തമിഴ് ചലച്ചിത്രരംഗത്ത് അരങ്ങേറ്റം കുറിച്ചത്. ഇതിഹാസ പിന്നണി ഗായകൻ എസ്. പി. ബാലസുബ്രമണ്യം അവതരിപ്പിച്ച "എങ്കേയും എപ്പോതും" എന്ന ഗാനം അദ്ദേഹമായിരുന്നു ആലപിച്ചത്. ജി. വി. പ്രകാശ് കുമാർ സംഗീതം നൽകിയ *പൊള്ളാദവന്റെ* ഈ ഗാനത്തിലെ യോഗി ബിയുടെ സഹകരണം അദ്ദേഹത്തിന്റെ കരിയറിലെ ഒരു സുപ്രധാന നാഴികക്കല്ലായി മാറി.

### പ്രമുഖ സംഗീതസംവിധായകരുമായുള്ള സഹകരണം
പൊള്ളാദവനിലെ വിജയത്തെത്തുടർന്ന് യോഗി ബി നിരവധി പ്രശസ്ത സംഗീതസംവിധായകരുമായി സഹകരിച്ചു. വിദ്യാസാഗർ, എ. ആർ. റഹ്മാൻ, സീൻ റോൾഡൻ, സന്തോഷ് നാരായണൻ, ഡി. ഇമാൻ, അനിരുദ്ധ് രവിചന്ദർ എന്നിവരോടൊപ്പം അദ്ദേഹം പ്രവർത്തിച്ചു. 

### ആരോഗ്യപരമായ വെല്ലുവിളികളും തൊഴിൽപരമായ തിരിച്ചടികളും
വളർന്നുവരുന്ന കരിയർ ഉണ്ടായിരുന്നിട്ടും, യോഗി ബി വ്യക്തിപരവും ആരോഗ്യപരവുമായ നിരവധി വെല്ലുവിളികൾ നേരിട്ടു, അത് സംഗീത ലോകത്തിലെ അദ്ദേഹത്തിന്റെ ഉയർച്ചയെ താൽക്കാലികമായി തടഞ്ഞു. 2013ൽ അമ്മയുടെ മരണം വ്യക്തിപരമായും തൊഴിൽപരമായും അദ്ദേഹത്തെ ആഴത്തിൽ ബാധിച്ചു.

### സമീപകാല പ്രവൃത്തികൾ
2020ൽ എ. ആർ. മുരുഗദോസ് സംവിധാനം ചെയ്ത രജനീകാന്ത് നായകനായ *ദർബാർ* എന്ന തമിഴ് ചിത്രത്തിൽ യോഗി ബി "തനി വഴി" എന്ന ഗാനം അവതരിപ്പിച്ചു.

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1974-ൽ ജനിച്ചവർ
ഏഡിയ ആർക്ടിപെന്നിസ്

നോക്റ്റുയിഡേ കുടുംബത്തിലെ നിശാശലഭങ്ങളുടെ ഒരു ഇനമാണ് ***ഏഡിയ ആർക്ടിപെന്നിസ്***. ഇന്തോനേഷ്യയിലും (ടെനിംബർ ദ്വീപുകൾ) ഓസ്ട്രേലിയ യിലും (പടിഞ്ഞാറൻ ഓസ്ട്രേലിയ, നോർത്തേൺ‌ ടെറിട്ടറി, ക്വീൻസ്ലാൻഡ് ) ഇത് കാണപ്പെടുന്നു

ലാർവകൾ ഐപോമിയ പെസ്-കാർപ ഭക്ഷിക്കുന്നു. പൂർണ്ണവളർച്ച പ്രാപിക്കുന്ന ലാർവകൾക്ക് ഏകദേശം 30 മില്ലീമീറ്റർ നീളമുണ്ട്. മണ്ണിനടിയിൽ കൊക്കൂൺ ഉണ്ടാക്കി അതിലാണ് പ്യൂപ്പ വിശ്രമിക്കുന്നത്. &nbsp;

## പരാമർശങ്ങൾ
വർഗ്ഗം:ആസ്ത്രേലിയയിലെ നിശാശലഭങ്ങൾ
വർഗ്ഗം:ഇന്തോനേഷ്യയിലെ നിശാശലഭങ്ങൾ
വർഗ്ഗം:1924 ഇൽ വിവരിക്കപ്പെട്ട നിശാശലഭങ്ങൾ
വർഗ്ഗം:അക്കോൺടൈനേ
പഴഞ്ചൻ പ്രണയം

2023ൽ പുറത്തിറങ്ങിയ  മലയാള ഭാഷാ റൊമാന്റിക് ചിത്രമാണ് **പഴഞ്ചൻ പ്രണയം**. ബിനീഷ് കളരിക്കലിന്റെ ആദ്യ സംവിധാന സംരംഭമാണിത്.  റോണി ഡേവിഡ് രാജ്, വിൻസി അലോഷ്യസ്, അസിസ് നെടുമങ്ങാട് എന്നിവരാണ് ചിത്രത്തിലെ പ്രധാന അഭിനേതാക്കൾ.    ബി.കെ. ഹരിനാരായണൻ ഗാനങ്ങൾ എഴുതി

## കഥാസാരം
ഡിമെൻഷ്യ ബാധിച്ച പിതാവിനെ പരിപാലിക്കുന്നതിനായി തൻ്റെ കരിയറിൽ നിന്ന് ഒരു ഇടവേള എടുക്കുന്ന അധ്യാപകനായ മോഹന്റെ വീട്ടിലേക്ക് കുടുംബത്തിൻ്റെ ഉത്തരവാദിത്തം ചുമലിലുള്ള മായ എന്ന യുവതി വീട്ടുപണിക്കുവരുന്നു. നാളുകൾ കഴിയുന്നതോടെ ഇവ‍ർ അറിയാതെ ഇവർ തമ്മിൽ പ്രണയം രൂപപ്പെടുന്നു. പക്ഷെ മായക്ക് വിദേശത്തുനിന്ന് ഒരു വിവാഹാലോചനവരുന്നു. ഇതിനെ തുടർന്നുള്ള സംഭവവികാസങ്ങളാണ് പഴഞ്ചൻ പ്രണയം എന്ന സിനിമ പറയുന്നത്.
## താരനിര

## ഗാനങ്ങൾ
*വരികൾ:ബി കെ ഹരിനാരായണൻ
*ഈണം:  സതീഷ് രഘുനാഥൻ

	

## റിലീസ്
2023 നവംബർ 24നാണ് ചിത്രം പുറത്തിറങ്ങിയത്. ഡ്രീം ബിഗ് ഫിലിംസ് ആണ് ചിത്രം തിയേറ്ററുകളിൽ വിതരണം ചെയ്തത്.സൈന പ്ലേ ഡിജിറ്റൽ അവകാശങ്ങൾ സ്വന്തമാക്കി 2024 ഓഗസ്റ്റ് 16 ന് അത് സ്ട്രീം ചെയ്യാൻ തുടങ്ങി 

## സ്വീകരണം
*[[ടൈംസ് നൗ|ടൈംസ് നൌ]]* 5-ൽ 3 നക്ഷത്രങ്ങൾ നൽകി എഴുതി, "സ്നേഹത്തിന്റെയും സ്വീകാര്യതയുടെയും ഹൃദയംഗമമായ പര്യവേക്ഷണം വാഗ്ദാനം ചെയ്യുന്ന ഒരു മികച്ച സിനിമയാണ് പഴഞ്ചൻ പ്രണയം. നന്നായി രൂപകൽപ്പന ചെയ്ത കഥാപാത്ര ചലനാത്മകത, ആകർഷകമായ ഛായാഗ്രഹണം എന്നിവയാൽ ചിത്രം പ്രേക്ഷകരെ ആകർഷിക്കുന്നു".

## അവലംബങ്ങൾ

## പുറംകണ്ണികൾ
*  
* 
വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിനാരായണന്റെ ഗാനങ്ങൾ
കാഫിർ സ്ക്രീൻഷോട്ട് കേസ്

2019 ലെ ലോക്‌സഭാ തിരഞ്ഞെടുപ്പിൽ വടകര നിയോജകമണ്ഡലത്തിൽ സാമുദായിക ചർച്ചക്ക് കാരണമായ ഒരു വാട്‌സാപ്പ് സ്ക്രീൻഷോട്ട് പ്രചരിപ്പിച്ചതിനെക്കുറിച്ചുള്ള വിവാദമാണ് **കാഫിർ സ്ക്രീൻഷോട്ട് കേസ്**.

## പ്രധാന സംഭവങ്ങൾ

* **സ്ക്രീൻഷോട്ട് പ്രചരിപ്പിക്കൽ:** സ്ക്രീൻഷോട്ട് വ്യാപകമായി സോഷ്യൽ മീഡിയ പ്ലാറ്റ്‌ഫോമുകളിൽ പ്രചരിപ്പിക്കപ്പെട്ടു, പ്രത്യേകിച്ചും വാട്‌സാപ്പ്, ഫേസ്ബുക്ക് എന്നിവയിൽ, സാമുദായിക ധ്രുവീകരണത്തിനും ആരോപണങ്ങൾക്കും ഇത് ഇടയാക്കി.
* **പോലീസ് അന്വേഷണം:** യുഡിഎഫും എൽഡിഎഫും നൽകിയ പരാതികൾക്ക് പിന്നാലെ, കേരള പോലീസ് ഈ വിഷയത്തിൽ അന്വേഷണം ആരംഭിച്ചു.
* **പോലീസിനെതിരെയുള്ള ആരോപണങ്ങൾ:** വടകരയിലെ മുൻ എംപിയും കോൺഗ്രസ് നേതാവുമായ കെ. മുരളീധരൻ, പോലീസ് നിഷ്ക്രിയമാണെന്നും, സാമുദായിക സ്ക്രീൻഷോട്ട് പ്രചരിപ്പിക്കുന്നതിൽ പങ്കെടുത്ത പ്രോ-സിപിഎം സോഷ്യൽ മീഡിയ ഗ്രൂപ്പുകളുടെ അഡ്മിനുകളെ ചോദ്യം ചെയ്യുന്നില്ലെങ്കിൽ നിയമപരമായ നടപടി സ്വീകരിക്കുമെന്ന് ഭീഷണിപ്പെടുത്തി.
* **കോടതി ഇടപെടൽ:** ഈ സന്ദേശം സൃഷ്ടിച്ചതായി ആരോപിക്കപ്പെടുന്ന മുസ്‌ലിം യൂത്ത് ലീഗ് പ്രവർത്തകനായ പി.കെ. മുഹമ്മദ് ഖാസിം, പോലീസ് അന്വേഷണത്തിന്റെ പുരോഗതിയെക്കുറിച്ച് അറിയിക്കണമെന്ന് കേരള ഹൈക്കോടതിയെ സമീപിച്ചു.
* **പോലീസ് കണ്ടെത്തലുകൾ:** കോടതിയിലെ റിപ്പോർട്ടിൽ, സ്ക്രീൻഷോട്ടിന്റെ ഉറവിടം പ്രോ-സിപിഎം വാട്‌സാപ്പ് ഗ്രൂപ്പിന്റെ അഡ്മിനായ ആർ.എസ്. രിബേഷ് ആണെന്ന് പോലീസ് തിരിച്ചറിഞ്ഞു. തുടർന്ന് പ്രോ-സിപിഎം ഗ്രൂപ്പുകളുടെ മറ്റ് അഡ്മിനുകളും സ്ക്രീൻഷോട്ട് പങ്കിട്ടു.
* **സിപിഎം നേതാക്കൾക്കെതിരെയുള്ള ആരോപണങ്ങൾ:** കെ.കെ. ലതിക, പി. ജയരാജൻ എന്നിവരടക്കമുള്ള സിപിഎം സീനിയർ നേതാക്കൾ ഈ സംഭവത്തിൽ ഉൾപ്പെട്ടിരുന്നുവെന്ന് മുരളീധരൻ ആരോപിച്ചു. പ്രോ-സിപിഎം സൈബർഗ്രൂപ്പുകളുടെ അഡ്മിനുകളിൽ ഒരാൾ പി. ജയരാജന്റെ അടുത്തയാളാണെന്നും അദ്ദേഹം അവകാശപ്പെട്ടു.
* **തുടരുന്ന അന്വേഷണം:** പോലീസ് തങ്ങളുടെ അന്വേഷണം തുടർന്നു, മെറ്റയിൽ നിന്ന് വിശദാംശങ്ങൾ തേടുകയും സാക്ഷികളെ ചോദ്യം ചെയ്യുകയും ചെയ്തു. സാമുദായിക സ്ക്രീൻഷോട്ട് പ്രചരിപ്പിച്ചതിൽ പങ്കെടുത്ത സോഷ്യൽ മീഡിയ ഗ്രൂപ്പുകളുടെ അഡ്മിനുകൾ സന്ദേശത്തിന്റെ ഉറവിടം വെളിപ്പെടുത്താൻ വിസമ്മതിച്ചു.
## അവലംബം
ഏഡിയ ബാനിയൻ

എറിബിഡേ കുടുംബത്തിലെ നിശാശലഭങ്ങളുടെ ഒരു ഇനമാണ് ***ഐഡിയ ബാനിയൻ***. 1965 ൽ പിയറി വിയറ്റ് വിവരിച്ച ഇത് തെക്ക് പടിഞ്ഞാറൻ മഡഗാസ്കറിൽ കാണപ്പെടുന്നു. അറ്റ്സിമോ-ആൻഡ്രെഫാന അങ്കസോബോ യിൽ നിന്നാണ് ഇതിനെ ആദ്യമായി രേഖപ്പെടുത്തിയത്.

ചിറകുകൾക്ക് 30-37 മില്ലീമീറ്റർ വിസ്താരമുണ്ട്. മുൻചിറകുകൾ ചാരനിറവും മാർബിൾ കറുപ്പും ആണ്.&nbsp;

## ഇതും കാണുക

* മഡഗാസ്കറിലെ നിശാശലഭങ്ങളുടെ പട്ടിക

## പരാമർശങ്ങൾ

വർഗ്ഗം:മഡഗാസ്ക്കറിലെ നിശാശലഭങ്ങൾ
വർഗ്ഗം:1924 ഇൽ വിവരിക്കപ്പെട്ട നിശാശലഭങ്ങൾ
വർഗ്ഗം:കാൽപിനേ
വിമൻ ഇൻ സിനിമ കളക്ടീവ്

മലയാള ചലച്ചിത്രമേഖലയിൽ പ്രവർത്തിക്കുന്ന സ്ത്രീകൾ 2017-ൽ സ്ഥാപിച്ച സംഘടനയാണ് **വിമൻ ഇൻ സിനിമാ കളക്ടീവ്** (ഡബ്ല്യു.സി.സി). 2017-ൽ ഒരു പ്രമുഖ മലയാള നടിയെ തട്ടിക്കൊണ്ടുപോയി ആക്രമിച്ചതിന് ശേഷം, സിനിമ വ്യവസായത്തിനുള്ളിലെ ലിംഗാധിഷ്ഠിത പ്രശ്‌നങ്ങളെക്കുറിച്ചുള്ള വർദ്ധിച്ചുവരുന്ന അവബോധത്തോടുള്ള പ്രതികരണമായിട്ടാണ് ഈ സംഘടന സ്ഥാപിച്ചത്.

## അവലംബം


## പുറത്തേക്കുള്ള കണ്ണികൾ

* 
* Women in Cinema Collective Official Website
വർഗ്ഗം:ഇന്ത്യയിലെ വനിതാ സംഘടനകൾ
പ്രധാൻ മന്ത്രി കൃഷി സിഞ്ചായ് യോജന

കാർഷിക ഉൽപ്പാദനക്ഷമത മെച്ചപ്പെടുത്തുന്നതിനും രാജ്യത്തെ വിഭവങ്ങളുടെ മികച്ച വിനിയോഗം ഉറപ്പാക്കുന്നതിനുമുള്ള ഒരു പദ്ധതിയാണ് **പ്രധാൻ മന്ത്രി കൃഷി സിഞ്ചായ് യോജന**.   2015-2016  വർഷത്തിൽ ₹ 53 ബില്യൺ രൂപ ഈ സ്കീമിന് അനുവദിച്ചിട്ടുണ്ട്.  5 വർഷത്തേക്ക് (2015-16 മുതൽ 2019-20 വരെ) 50000 കോടി രൂപ നീക്കിവച്ചുകൊണ്ട് 2015 ജൂലായ് 1-നാണ് തുടക്കം കുറിച്ചത്. 

## പ്രധാന ലക്ഷ്യങ്ങൾ

* ഫീൽഡ് തലത്തിൽ ജലസേചന നിക്ഷേപം
* ജലസേചനത്തിന് കീഴിൽ കൃഷി ചെയ്യാവുന്ന പ്രദേശം വിപുലീകരിക്കുക (ഹരിതകേരളം)
* വെള്ളം പാഴാകുന്നത് കുറയ്ക്കാൻ കൃഷിസ്ഥലത്തെ ജല ഉപയോഗ കാര്യക്ഷമത മെച്ചപ്പെടുത്തുക
* ജലസേചനത്തിലും മറ്റ് ജലസേചന സാങ്കേതികവിദ്യകളിലും കൃത്യത പുലർത്തുന്നത് വർദ്ധിപ്പിക്കുക (ഒരു തുള്ളി കൂടുതൽ വിള)

## ലക്ഷ്യം
ഫീൽഡ് ലെവൽ ജലസേചന സംവിധാനത്തിൽ നിക്ഷേപം ആകർഷിക്കുക, രാജ്യത്തെ കൃഷിഭൂമി വികസിപ്പിക്കുകയും വിപുലീകരിക്കുകയും ചെയ്യുക,  രാജ്യത്തെ കൃഷിയോഗ്യ ഭൂമി വികസിപ്പിക്കുക, വെള്ളത്തിന്റെ പാഴാക്കൽ കുറയ്ക്കുന്നതിനായി കൃഷി വെള്ളത്തിന്റെ ഉപയോഗം മെച്ചപ്പെടുത്തുക, വെള്ളം സംരക്ഷിക്കുന്ന സാങ്കേതികവിദ്യകളും കൃത്യമായ സിഞ്ചനവും നടപ്പാക്കുന്നതിലൂടെ ഓരോ തുള്ളിയിലും വിളവു വർദ്ധിപ്പിക്കുക എന്നിവയാണ്. ഈ പദ്ധതിയിൽ മന്ത്രാലയങ്ങൾ, ഓഫീസുകൾ, സംഘടനകൾ, ഗവേഷണ, സാമ്പത്തിക സ്ഥാപനങ്ങൾ എന്നിവയെല്ലാം ഒരു പ്ലാറ്റ്ഫോമിൽ കൊണ്ടുവരുന്നതിലൂടെ സമഗ്രവും സമഗ്രവുമായ ജലചക്രത്തിന്റെ ദൃശ്യാവലോകനം പരിഗണിക്കപ്പെടുന്നു. എല്ലാ മേഖലകളിലും മികച്ച ജല ബജറ്റിംഗ് ലക്ഷ്യം തുറക്കുക എന്നതാണ് ലക്ഷ്യം. PMKSYയുടെ ടാഗ്‌ലൈൻ “ഓരോ തുള്ളിയിലും കൂടുതൽ വിളവ്” ആണ് 

സംയോജിത നീർത്തട മാനേജ്മെൻ്റ് പ്രോഗ്രാം (IWMP) 2015 ഒക്ടോബർ 26-ന് പ്രധാനമന്ത്രി കൃഷി സിഞ്ചീ യോജനയുടെ (PMKSY) ഭാഗമായി. 2008-ലെ (2011-ൽ അപ്ഡേറ്റ് ചെയ്തത്) പൊതു മാർഗ്ഗനിർദ്ദേശങ്ങൾ പാലിച്ച് IWMP-യുടെ പ്രധാന പ്രവർത്തനങ്ങൾ അതേപടി തുടർന്നു. സാമ്പത്തിക സ്രോതസ്സുകൾ വിവേകത്തോടെ ഉപയോഗിക്കുന്നതിന് മറ്റ് കേന്ദ്ര-സംസ്ഥാന സർക്കാരുകളുടെ പദ്ധതികളുമായി സഹകരിച്ച് പ്രവർത്തിക്കുന്നതിലാണ് ശ്രദ്ധ കേന്ദ്രീകരിക്കുന്നത്. പ്രകൃതിവിഭവങ്ങൾ കൈകാര്യം ചെയ്യുന്നതിനും സ്വച്ഛ് ഭാരത് മിഷന് (ഗ്രാമീൺ) അനുസൃതമായി ചില പ്രവർത്തനങ്ങൾ ആരംഭിക്കുന്നതിനും ഇതിനായി MGNREGS പ്രോഗ്രാമിൽ നിന്നുള്ള തൊഴിലാളികളെയും ഉപയോഗിക്കുന്നു.

## ഇതും കാണുക

* ഇന്ത്യയിലെ കൃഷി
* ഇന്ത്യയിലെ കാർഷിക ഇൻഷുറൻസ്
* ഇന്ത്യയിലെ ജലസേചനം
* രാഷ്ട്രീയ കൃഷി വികാസ് യോജന

## റഫറൻസുകൾ

വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
വർഗ്ഗം:ഇന്ത്യയിലെ ജലസേചനം
മലയിൻകീഴ് ഗോപാലകൃഷ്ണൻ

മുതിർന്ന മലയാള പത്ര പ്രവർത്തകനും നിരവധി ചരിത്ര പുസ്തകങ്ങളുടെ രചയിതാവുമാണ് **മലയിൻകീഴ് ഗോപാലകൃഷ്ണൻ**(ജനനം :10 ഒക്ടോബർ 1948). മാതൃഭൂമിയിൽ തിങ്കളാഴ്ചതോറും തിരുവനന്തപുരം എഡിഷനിൽ എഴുതിയിരുന്ന 'നഗരപ്പഴമ' എന്ന പംക്തി ശ്രദ്ധേയമായിരുന്നു. ഇത് പിന്നീട് പുസ്തകമായി പ്രസിദ്ധീകരിച്ചു. 2024 ലെ സ്വദേശാഭിമാനി കേസരി പുരസ്‌കാരം ലഭിച്ചു.

## ജീവിതരേഖ
തിരുവനന്തപുരത്തിനു സമീപത്തുള്ള മലയിൻകീഴ് മാടിയിൽ ശങ്കരപിള്ള -സരസമ്മ ദമ്പതികളുടെ മകനായി ജനിച്ചു. യൂണിവേഴ്‌സിറ്റി ഈവനിംഗ് കോളേജ്, മൈസൂർ സർവകലാശാല എന്നിവിടങ്ങളിൽ വിദ്യാഭ്യാസം.  ചരിത്രത്തിൽ ബിരുദാന്തര ബിരുദമുണ്ട്.  ദേശാഭിമാനി ചീഫ് എഡിറ്ററുമായിരുന്ന പി. ഗോവിന്ദപിള്ളയുടെ പി.എയായിരുന്നു. പിന്നീട് ദേശാഭിമാനിയിൽ പരസ്യ വിഭാഗത്തിൽ പ്രവർത്തിച്ചു.  വിദേശ മലയാളികൾക്കുവേണ്ടി കേരള & ഫോറിൻ റിവ്യൂ ദ്വൈ വാരിക കുറച്ചുകാലം പ്രസിദ്ധീകരിച്ചു.  അതിനുശേഷം മാതൃഭൂമിയുടെ  തിരുവനന്തപുരം എയർപോർട്ടിലെ പാർട്ട്‌ടൈം ലേഖകനായി.  1985ൽ  മാതൃഭൂമിയിൽ സ്ഥിരം ലേഖകനായി.  അതിനു മുമ്പ് 'കേരളരാജ്യം' എന്ന സായാഹ്ന പത്രത്തിലെ തിരുവനന്തപുരത്തെ അക്രഡിറ്റ് ലേഖകനായിരുന്നു. 1988ൽ മാതൃഭൂമിയുടെ വയനാട് ലേഖകനായി. 1994ൽ തിരുവനന്തപുരത്ത് തിരിച്ചെത്തി. മാതൃഭൂമിയുടെ തിരുവനന്തപുരം ന്യൂസ് എഡിറ്റർ സ്‌പെഷ്യൽ കറസ്‌പോണ്ടന്റ് എന്നീ നിലകളിൽ പ്രവർത്തിച്ചു. 2008ൽ റിട്ടയർ ചെയ്തു.

## കൃതികൾ
* ശ്രീ.ചിത്തിര തിരുനാൾ - അവസാനത്തെ എഴുന്നള്ളത്ത്
* കേരളം ലോകചരിത്രത്തിലൂടെ
* ഹേ റാം
* കേരളത്തിന്റെ ചരിത്ര സാക്ഷ്യങ്ങൾ
* ജി.പി.പിള്ള മഹാത്മാ ഗാന്ധിക്ക് മാർഗദർശിയായ മലയാളി
* ലോകത്തെ അത്ഭുതപ്പെടുത്തിയ ശ്രീപത്മനാഭസ്വാമി ക്ഷേത്രം
* നഗരപ്പഴമ
* നെഹറുവിന്റെ ലോകചരിത്രാവലോകനം
## പുരസ്കാരങ്ങൾ
* 2024 ലെ സ്വദേശാഭിമാനി കേസരി പുരസ്‌കാരം

## അവലംബം

## പുറം കണ്ണികൾ

വർഗ്ഗം:മാധ്യമ പ്രവർത്തകർ
വർഗ്ഗം:മലയാളം പത്രപ്രവർത്തകർ
വർഗ്ഗം:കേരളത്തിലെ ചരിത്രകാരന്മാർ
വർഗ്ഗം:1948-ൽ ജനിച്ചവർ
വർഗ്ഗം:ഒക്ടോബർ 10-ന് ജനിച്ചവർ
വർഗ്ഗം:സ്വദേശാഭിമാനി-കേസരി പുരസ്‌കാരം ലഭിച്ചവർ
കേരളത്തിലെ ചലച്ചിത്രശാലകളുടെ പട്ടിക

## തിരുവനന്തപുരം
* ആർടെക് സിനിമാൾ
* കൈരളി, ശ്രീ, നിള
* ന്യൂ
* പിവിആർ ലുലു
* സിനിപോളീസ്, MOT
* കലാഭവൻ
* പിവിആർ കൃപ
* ശ്രീപത്മനാഭ
* ലെനിൻ സിനിമാസ്
* അജന്ത
### കഴക്കൂട്ടം
* കൃഷ്ണ
* ഗ്രീൻഫീൾഡ് സിനിമാക്സ്
### കഠിനംകുളം
* ജി ട്രാക് 
### ആറ്റിങ്ങൽ
* തപസ്യ സിനി ഹൗസ്
* ഡ്രീംസ്
* ഗംഗ സിനി ഹൗസ്
## കൊല്ലം
### കൊല്ലം
* ജി മാക്സ്
* ധന്യ - രമ്യ
* പാർത്ഥ സിനിമാസ്
* ഉഷ
* പ്രണവം
* MY സിനിമാസ്
### ഓയൂർ
* NVP 
### കൊട്ടിയം
* ആശിർവാദ്
### പാരിപ്പള്ളി
* രേവതി സിനിമാക്സ്
### കരുനാഗപ്പള്ളി
* MY സിനിമാസ്
### പുനലൂർ
* രാംരാജ്
* തായ്‌ലക്ഷ്മി
* ജി മാക്സ്
### കൊട്ടാരക്കര
* മിനർവ്വ
### പത്തനാപുരം
* സീമ
## പത്തനംതിട്ട
* ഐശ്വര്യ
* ട്രിനിറ്റി
### അടൂർ
* സ്മിത
### റാന്നി
* കാപ്പിറ്റോൾ
* ശ്രീലക്ഷ്മി
ഡെക്കൈസ്നിയ ഫാർഗെസൈ

ലാർഡിസബാലേസി കുടുംബത്തിലെ ഒരു ജനുസ്സായ **ഡെക്കൈസ്നിയ**യിലെ ഒരു പൂച്ചെടിയാണ് **ഡെക്കൈസ്നിയ ഫാർഗെസൈ**. സാധാരണയായി ഈ പൂച്ചെടി ഡെഡ് മാൻസ് ഫിംഗർസ്, ബ്ലൂ ബീൻ പ്ലാന്റ്, അല്ലെങ്കിൽ ബ്ലൂ സോസേജ് ഫ്രൂട്ട് എന്നീ പേരുകളിലും അറിയപ്പെടുന്നു.  കിഴക്കൻ ഏഷ്യയിൽ പടിഞ്ഞാറ് ചൈന മുതൽ നേപ്പാൾ വരെയും തെക്ക് മ്യാൻമർ വരെയും ഇവ തദ്ദേശീയമായി കാണപ്പെടുന്നു.

1892-ൽ ഫ്രഞ്ച് സസ്യശാസ്ത്രജ്ഞനായ അഡ്രിയൻ റെനെ ഫ്രാഞ്ചെറ്റ് ആണ് ഈ ഇനത്തെ ആദ്യമായി വിവരിച്ചത്.ഓൺലൈൻ ഫ്ലോറ ഓഫ് ചൈനയും ഗ്ലോബൽ ബയോഡൈവേഴ്‌സിറ്റി ഇൻഫർമേഷൻ ഫെസിലിറ്റിയും (GBIF) ഇതിനെ ഡെക്കെയ്‌സ്‌നിയ ഇൻസൈനിസിൽ നിന്ന് വേറിട്ട ഇനമായി കണക്കാക്കുന്നില്ലെങ്കിലും പ്ലാൻറ്സ് ഓഫ് ദി വേൾഡ് ഓൺലൈനിൽ കണക്കാക്കുന്നു.

## ചിത്രശാല

File:5210-Decaisnea fargesii-20111103-hamburg.jpg|പഴത്തിൻ്റെ ആന്തരികചത
File:Decaisnea fargesii Palecznik chiński 2020-07-18 01.jpg|പഴുക്കാത്ത ഫലം
File:Decaisnea fargesiii-schema.jpg|ബൊട്ടാണിക്കൽ ചിത്രീകരണം
File:Decaisnea fargesii Samen.jpg|വിത്തിൻ്റെ വലിപ്പം കായുടെ വലിപ്പവുമായി താരതമ്യം ചെയ്യുന്നു


## അവലംബം

വർഗ്ഗം:നേപ്പാളിലെ സസ്യജാലം
വർഗ്ഗം:ചൈനയിലെ സസ്യജാലം
വർഗ്ഗം:ലാർഡിസബാലേസി